**Učestala pitanja i odgovori, sadržaj:**

# **PREDMET OPOREZIVANJA**

## Općina je doznačila iz proračuna novčana sredstva Sportskom centru. Navedena sredstva predstavljaju donacije, odnosno ista su doznačena bespovratno za poticaj i razvoj sporta. Da li doznačena sredstva podliježu oporezivanju porezom na dodanu vrijednost?

Novčana sredstva nisu predmet oporezivanja porezom na dodanu vrijednost, osim u slučaju kada ista predstavljaju naknadu ili dio naknade za oporezivi promet dobara i usluga koji obveznik vrši ili kada su ista neposredno povezana sa cijenom dobara, odnosno pruženih usluga (subvencije).

U skladu sa prethodno navedenim, ukoliko novčana sredstva (donacije) koja Sportski centar prima od lokalne općine ne predstavljaju naknadu za oporezivi promet dobara i usluga koji obveznik (Sportski centar) vrši, tada ista ne predstavljaju predmet oporezivanja porezom na dodanu vrijednost, u smislu članka 3. Zakona o porezu na dodanu vrijednost (u daljnjem tekstu Zakona) i članka 2. Pravilnika o primjeni Zakona o porezu na dodanu vrijednost (u daljnjem tekstu Pravilnika).

## Poduzeće iz Bosne i Hercegovine je kupilo dobra u inozemstvu (Austriji) i ista odmah prodalo u inozemstvo (Njemačku), bez ulaska dobara u Bosnu i Hercegovinu. Da li je navedeni promet oporeziv porezom na dodanu vrijednost u Bosni i Hercegovini?

S obzirom da su u slučaju iz predmetnog akta dobra kupljena u inozemstvu (Austriji) i odmah prodana, takođerr, u inozemstvo (Njemačku), bez unosa dobara u carinsko područje BiH, to nije došlo do prometa na teritoriju Bosne i Hercegovine, niti do uvoza dobara u Bosnu i Hercegovinu i ista ne podliježu oporezivanju porezom na dodanu vrijednost u Bosni i Hercegovini, u skladu sa člankom 3. Zakona.

## Odvjetnik se registrirao za PDV u 2020. godini i porezni je obveznik od prvog siječnja. Tijekom mjeseca siječnja naplatio je neke od troškova dosuđenih od suda koje je imao tijekom 2018. i 2019. godine. Da li je na iste trebao obračunati PDV u vrijeme kada su nastali? Ako nije, da li je sada u obavezi obračunati PDV?

Naplata potraživanja iz razdoblje prije registracije za PDV, nije predmet oporezivanja PDV-om, shodno članku 3. Zakona.

## U prostorijama poreznog obveznika izvršena je krađa. Uviđaj o izvršenoj krađi su izvršili pripadnici Ministarstva unutarnjih poslova i sačinili zapisnik. Na koji način se tretira krađa robe sa stanovišta Zakona o PDV-u BiH?

S obzirom da je krađa dobara prijavljena Ministarstvu unutarnjih poslova, temeljem čega je Ministarstvo sačinilo zapisnik, to u skladu s naprijed navedenim nije došlo do prometa dobara, odnosno krađa se ne smatra prometom u smislu članka 3. Zakona, te s tim u svezi nemate obvezu obračunati PDV na ukradenu robu.

## Kakav je porezni tretman robe u tranzitu kroz BiH i kakav je način fakturiranja ovoga prometa?

Ako se u konkretnom slučaju radi o „tranzitu robe“, tj. kada dobra nisu unesena u carinsko područje Bosne i Hercegovine, takav promet **dobara** se, shodno članku 3. Zakona, ne oporezuje PDV-om u Bosni i Hercegovini. U tom slučaju dužni ste, kao osnovu za neobračunavanje PDV-a, naznačiti članak 3. Zakona, odnosno članak 26. stavak (1) točka 3. Zakona.

## Poduzeće A izvodi radove na izgradnji autoceste zajedno sa poduzećem B. Ugovorom o poslovnoj suradnji je regulirano da poduzeće A osigura dizel gorivo, te da se troškovi goriva prefakturiraju poduzeću B po cijeni goriva po kojoj je izvršena nabava. Kakav je tretman prefakturiranja troškova dizel goriva sa stanovišta Zakona o PDV-u.

Ukoliko između poduzeća A i poduzeća B nije došlo do prometa dizel goriva u smislu članka 3. Zakona, odnosno ukoliko nije došlo do prijenosa prava raspolaganja na dobrima (gorivom), shodno članku 4. stavak (1) Zakona, to poduzeće A nije u obvezi da za troškove goriva izda poreznu fakturu. Promet dizel goriva se desio između prodavca goriva i poduzeća A kao kupca. Naime, način naplate predmetnih troškova je stvar ugovornih odnosa između poduzeća A i B.

Za potraživanje troškova koji ne predstavljaju naknadu ili dio naknade za oporeziv promet dobara i usluga obveznik PDV ne izdaje fakturu niti drugi dokument koji služi kao faktura iz članka 55. Zakona.

## Firma je naplatila štetu od fizičke osobe za vozilo. Da li to predstavlja oporezivi promet?

U slučaju stvarne naknade štete nema prometa. Šteta se nadoknađuje zato što u skladu sa zakonom ili ugovorom, osoba odgovorna za štetu mora snositi odgovornost za štetu i za nastale posljedice štete. Dakle, njome se odgovara za štetu i njene posljedice, te stvarna naknada štete ne podliježe oporezivanju u smislu članka 3. Zakona.

Za potraživanje troškova koji ne predstavljaju naknadu ili dio naknade za promet dobara i usluga obveznik PDV ne izdaje fakturu niti drugi dokument koji služi kao faktura iz članka 55. Zakona.

## Firma je nabavila robu i smjestila je u carinsko skladište. Da li se prodaja robe sa carinskog skladišta u inozemstvo smatra izvozom?

Ako su u konkretnom slučaju dobra kupljena u inozemstvu i smještena u carinsko skladište (carinski odobreni postupak sa ekonomskim učinkom u kojem predmetna roba smještena  u carinsko skladište ima status strane robe), te ista prodana iz carinskog skladišta u inozemstvo, bez unosa dobara u carinsko područje BiH, to u tom slučaju nije došlo do uvoza dobara, te shodno članku 3. Zakona ne podliježe oporezivanju PDV-om u Bosni i Hercegovini. S tim u svezi, obveznik PDV-a iz Bosne i Hercegovine je, u smislu članka 107. stavak (2) Pravilnika, u obvezi da prilikom ispostavljanja fakture za izvršeni promet dobara izvan BiH, kupcima iz inozemstva kojima prodaje robu, naznači članak Zakona po kome se obračun poreza na dodanu vrijednost ne vrši (u konkretnom slučaju članak 3. staak (1) Zakona o porezu na dodanu vrijednost).

Koji je porezni tretman naknade štete nastale usljed prijevremenog raskida ugovora sa korisnicima telekomunikacijskih usluga?

U slučaju stvarne naknade štete nema prometa. Šteta se nadoknađuje zato što u skladu sa zakonom ili ugovorom, osoba odgovorna za štetu mora snositi odgovornost za štetu i za nastale posljedice štete. Dakle, njome se odgovara za štetu i njene posljedice, te stvarna naknada štete ne podliježe oporezivanju u smislu članka 3. Zakona.

Za potraživanje troškova koji ne predstavljaju naknadu ili dio naknade za promet dobara i usluga obveznik PDV ne izdaje fakturu niti drugi dokument koji služi kao faktura iz članka 55. Zakona.

Stoga, ukoliko firma iz oblasti telekomunikacija potpiše ugovor sa korisnicima usluga na minimalni period trajanja ugovora od npr. 24 mjeseca, a ugovor bude raskinut krivicom korisnika prije isteka roka, te se usluge prestanu pružati ali je korisnik dužan da nadoknadi štetu u visini preostalih mjesečnih pretplata do isteka minimalnog razdoblja trajanja ugovora, u tom slučaju novčani iznos koji firma primi od korisnika ne predstavlja naknadu za izvršeni promet usluga, te isti ne podliježe oporezivanju PDV-om u smislu članka 3. Zakona.

Da li porezni obveznik može da donira hranu narodnoj kuhinji bez obračunatog PDV-a?

U skladu sa člankom 5. stavak (2) točka 3. Zakona ne smatra se prometom dobara uz naknadu davanje darova u hrani kao donacija koju porezni obveznik u svrhu sprječavanja njenog uništavanja, zaštite okoliša i pomoći krajnjim primateljima donira isključivo posrednicima u doniranju hrane registriranim za prikupljanje i pružanje humanitame pomoći.

Isporuka hrane koju porezni obveznik, u cilju sprječavanja njenog uništavanja i pružanja pomoći bez naknade (doniranje hrane), vrši posredniku koji organizira i/ili sudjeluje u lancu doniranja hrane smatra porezno priznatim rashodom, shodno članku 11. Pravilnika

Doniranje hrane je izvršeno u cilju sprječavanja njenog uništavanja ukoliko je za istu, u trenutku doniranja, preostalo najviše pet dana do isteka roka koji je označen sa "upotrijebiti do", odnosno "najbolje upotrijebiti do" i/ili 5% od ukupnog razdoblja u kojem se hrana može upotrijebiti prema deklaraciji ili ambalaži, osim za hranu za dojenčad za koju je rok najviše 7% ukupnog perioda.

Posrednik je neprofitna pravna osoba ili udruženje (kao što je javna kuhinja i sličan subjekt) koja je kod nadležnog organa registrirana za prikupljanje, pripremanje, podjelu i/ili pružanje pomoći u hrani.

Porezno priznatim rashodom poreznog obveznika smatra se isporuka hrane u iznosu do 3% od vrijednosti ukupnih isporuka dobara i pruženih usluga (bez PDV) izvršenih tijekom prethodne godine.

Za svaku pojedinačno izvršenu isporuku - donaciju hrane porezni obveznik dužan je sačiniti, te potpuno i pravilno popuniti Obrazac I-DH.

# **PROMET DOBARA**

Poslovni prostor strane pravne osobe se nalazi u BiH. Faktura za isporučenu električnu energiju za navedeni prostor će se izdavati na stranu pravnu osobu. Da li je to isporuka sa obračunatim izlaznim PDV-om?

S obzirom da porezni obveznik iz BiH vrši oporezivi promet dobara (električna energija) na teritoriju BiH u smislu članka 4. i 14. Zakona, osobi iz inozemstva, to je potrebno da u skladu sa člankom 55. Zakona, izda poreznu fakturu sa obračunatim PDV-om, koja mora najmanje sadržavati podatke koji su propisani člankom 107. Pravilnika, jer se u konkretnom slučaju ne radi o izvozu dobara, u smislu članka 27. stavak (1) točka 1. Zakona, za koje moraju biti ispunjeni uvjeti iz članka 40. stavak (1) Pravilnika i članka 41. stavak (1) Pravilnika, tj. da je dobro prešlo granicu BiH i da obveznik (izvoznik) posjeduje izvoznu carinsku ispravu, odnosno presliku izvozne carinske isprave o izvršenom izvozu dobara, izdanu sukladno carinskim propisima.

## Kako se tretira popisom utvrđeni manjak dobara za koji se ne tereti odgovorna osoba?

Manjak dobara se utvrđuje popisom materijala i robe u skladištu, stovarištu, magacinu, prodavnici ili drugom sličnom objektu od strane ovlaštene osobe ili popisnog povjerenstva obveznika, o čemu se obvezno sastavljaju zapisnik i popisna lista, te se isti smatra prometom dobara u izvanposlovne svrhe u skladu sa člankom 5. Zakona. U tom slučaju je porezni obveznik dužan izdati internu fakturu i obračunati porez na dodanu vrijednost na osnovicu utvrđenu člankom 20. stavak (6) Zakona, odnosno na nabavnu cijenu tih ili sličnih dobara u trenutku prometa, bez PDV-a.

## Porezni obveznik odluči da iz vlastite veleprodaje uzme određenu količinu robe za poslovne svrhe. Da li se isto smatra oporezivim prometom dobara?

Ukoliko porezni obveznik iz svog prodajnog asortimana (veleprodaje) izuzima određenu robu za korištenje isključivo u svoje poslovne svrhe, u tom slučaju se ne smatra da isti vrši oporezivi promet u skladu sa člankom 3. Zakona, te nije dužan da izda poreznu fakturu u smislu članka 55. Zakona.

Napominjemo da u slučaju kada porezni obveznik dio svoje poslovne imovine (iz svog prodajnog asortimana) upotrijebi u svoje privatne svrhe ili u privatne svrhe svojih zaposlenika (u izvanposlovne svrhe), odnosno ukoliko predmetnu imovinu koristi u svrhe koje nisu povezane s njegovim poslovnim djelatnostima, takva upotreba dobara se smatra uporabom u izvanposlovne svrhe, te će u tom slučaju porezni obveznik biti u obvezi da za navedeni promet izda internu poreznu fakturu u smislu članka 109. stavak (1) Pravilnika.

## Poduzeće „A“, registrirani PDV obveznik izvršilo je prijenos dijela svoje pokretne imovine (kamioni, strojevi, putnička vozila i dr.), kao osnivački ulog, na novo poduzeće „B“. Pravno lice „B“ registrovat će se kao porezni obveznik i nastavit će se baviti istom djelatnošću kao pravna osoba „A“. Da li je ovakav prijenos imovine oporeziv sa stanovišta Zakona o PDV?

**Shodno navedenom, ukoliko dio poslovne imovine poreznog obveznika („kamioni, strojevi, putnička vozila i dr.“) koji se, prenosi u novoosnovаno poduzeće, čini zaseban poslovni subjekt koji može samostalno funkcionirati i koji je kao takav evidentiran u poslovnim knjigama prenositelja, a novoosnovano poduzeće je porezni obveznik ili će tim stjecanjem postati porezni obveznik i koje će nastaviti da se bavi istom djelatnošću i time dobiti pravo na istu stopu za odbitak ulaznog poreza koju je imao prenositelj, prijenos te imovine se ne smatra prometom dobara uz naknadu i ne podliježe obračunu poreza na dodanu vrijednost, uz kumulativno ispunjenje ostalih uvjeta propisanih člankom 7. stavak (2)  Zakona i člankom 15. Pravilnika.**

**U tom slučaju, porezni obveznik prenositelj imovine je u obvezi da, u smislu članka 36. stavak (2) Zakona, izvrši ispravku odbitka ulaznog poreza koji je ostvario prilikom nabave opreme i objekta, ukoliko ih je bilo, a za koje je vodio razdoblje ispravke odbitka ulaznog poreza.**

**Međutim, ukoliko nisu kumulativno ispunjeni svi uvjeti iz članka 7. stavak (2) Zakona i članka 15. Pravilnika, promet imovine za koju je ulazni porez bilo moguće u cijelosti ili djelimično odbiti, u smislu članka 7. stavak (1) Zakona, podliježe oporezivanju porezom na dodanu vrijednost.**

## Porezni obveznik „A“ iz BiH za kupca iz inozemstva vrši izradu alata za proizvodnju gotovog proizvoda (metalnih dijelova) namijenjenog izvozu, te po završetku izrade predmetni alat ne napušta BiH već se nastavlja koristiti u proizvodnji. Da li se izrada alata naručitelju iz inozemstva treba fakturirati s obračunatim porezom na dodanu vrijednost ili se može tretirati kao sporedni promet uz izvoz gotovog proizvoda (metalnih dijelova)?

Shodno navedenom, u slučaju kada porezni obveznik „A“ iz BiH ispostavlja poreznu fakturu naručitelju iz inozemstva za alat koji će koristiti prilikom izrade finalnog proizvoda, a predmetni alat ostaje kod istog u BiH, odnosno ne isporučuje se naručitelju u inozemstvo, dužan je na takav promet obračunati porez na dodanu vrijednost, jer se u konkretnom slučaju ne radi o izvozu dobara, shodno članku 27. stavak (1) točka 1. Zakona, nego se radi o oporezivom prometu unutar BiH, u skladu sa člankom 3. Zakona.

## Porezni obveznik (poduzetnik koji se bavi prijevozom stvari) ima namjeru da prometuje teretno motorno vozilo (kamion) koje je u lošem stanju i to u cjelosti ili u dijelovima. Predmetno vozilo je nabavljeno krajem 2005. godine uz uvjetno oslobađanje plaćanja poreza na promet prema tada važećim zakonskim propisima. Da li je porezni obveznik u obvezi obračunati porez na dodanu vrijednost prilikom prodaje teretnog vozila?

Shodno navedenom, ukoliko porezni obveznik (poduzetnik koji se bavi prijevozom stvari) prometuje kamion koji je nabavio 2005. godine, bez plaćenog poreza na promet proizvoda, promet istog podliježe oporezivanju porezom na dodanu vrijednost.

Nadalje, ukoliko porezni obveznik (poduzetnik koji se bavi prijevozom stvari) predmetni kamion prometuje u dijelovima, promet dijelova kamiona podliježe oporezivanju porezom na dodanu vrijednost, te je porezni obveznik dužan da za promet istih ispostavi poreznu fakturu sa PDV-om obračunatim na osnovicu iz članka 20. stavak (1) Zakona.

## U cilju poboljšanja prodaje, porezni obveznik „B“ ima namjeru da uz osnovni artikal (deterdžent za veš) pakira i gratis artikal (spužva). Da li se prilikom prodaje ovako upakiranih dobara osnovicom za PDV smatra cijena osnovnog artikla (deterdžent za veš) ili treba uračunati i vrijednost gratis artikla (spužva)?

Sporedni prometi imaju isti PDV tretman kao i osnovni promet koji vrši isti porezni obveznik. Promet se smatra sporednim u odnosu na osnovni promet ako on za klijenta ne predstavlja cilj sam po sebi, nego preduvjet za korištenje ili sredstvo za bolje korištenje osnovnog prometa.

S obzirom da porezni obveznik „B“, u cilju unaprjeđenja prodaje svojih redovitih artikala (deterdženata) na dar daje spužvu, te ukoliko je naknada za spužvu uračunata u cijenu redovitog artikla čija se prodaja unaprjeđuje, to navedeni promet čini jedinstvenu isporuku, u smislu članka 2a) Pravilnika.

# **PROMET USLUGA**

## Poduzeće iz Bosne i Hercegovine vrši uslugu reklamiranja putem kataloga, dodatnog pozicioniranja i ulistavanja novih artikala za poduzeće iz inozemstva. Da li za usluge reklamiranja izvršene za primatelja u inozemstvu treba obračunati porez na dodanu vrijednost ili može postupiti u skladu sa člankom 15. stavak (2) točka 4. i 5. Zakona o porezu na dodanu vrijednost?

Ukoliko se usluge koje porezni obveznik iz BiH pruža ino osobi, u skladu sa standardnom klasifikacijom djelatnosti u BiH, mogu smatrati uslugama iz članka 15. stavak (2) točka 4. pod b) Zakona, iste su oporezive u mjestu gdje primatelj usluge obavlja djelatnost, ima stalno sjedište ili ispostavu, odnosno u inozemstvu.

U tom slučaju, porezni obveznik sa sjedištem u BiH na ispostavljenoj fakturi ino osobi neće obračunati PDV, ali je, u smislu članka 107. stavak (2) Pravilnika, u obvezi da prilikom ispostavljanja fakture za izvršenu uslugu naznači članak Zakona po kome se obračun PDV-a ne vrši (članak 15. stavak 2. točka 4. podtočka b) Zakona).

Takođerr porezni obveznik iz BiH, kao pružatelj predmetne usluge, u svrhu dokazivanja da se usluga vrši stranoj osobi, a u cilju stjecanja uvjeta za oslobađanje od obveze obračunavanja PDV-a, dužan od primatelja usluge uzeti ime i prezime, adresu i broj putovnice za fizičku osobu, a za pravnu osobu potvrdu o registraciji poreznog obveznika, shodno članku 21. stavak (9) Pravilnika.

Međutim, ukoliko za nevedene usluge ne postoji obveza plaćanja poreza na dodanu vrijednost u zemlji gdje je sjedište primatelja usluge, radi izbjegavanja neoporezivanja mjestom prometa za takve usluge smatra se mjesto gdje se usluga faktički koristi ili uživa, u skladu sa člankom 16. Zakona i člankom 21. stavak (7) Pravilnika.

## Poduzeće iz Bosne i Hercegovine vrši stranoj pravnoj osobi uslugu izrade projekta za nepokretnost koja se nalazi u inozemstvu. Da li je poduzeće iz Bosne i Hercegovine u obvezi da za navedenu uslugu stranoj pravnoj osobi ispostavi fakturu sa obračunatim porezom na dodanu vrijednost, odnosno da li ista usluga podliježe oporezivanju porezom na dodanu vrijednost u Bosni i Hercegovini ?

Shodno navedenom, mjesto oporezivanja kod usluge koja je neposredno povezana sa nepokretnom imovinom (npr. usluga projektiranja) je mjesto gdje se predmetna nepokretna imovina nalazi, u skladu sa člankom 15. stavak (2) točka 1. Zakona.

S tim u svezi, ukoliko u predmetnom slučaju porezni obveznik iz BiH pruža usluge koje su neposredno povezane sa nepokretnom imovinom u inozemstvu, mjestom oporezivanja se smatra mjesto gdje se nalazi nepokretna imovina, u konkretnom slučaju u inozemstvu U tom slučaju faktura za navedene usluge ne treba sadržavati PDV, te je prema odredbama članka 107. stavak (2) Pravilnika obvezno na fakturi navesti članak Zakona po kome se ne vrši obračun PDV-a, a to je članak 15. stavak (2) točka 1. Zakona.

## Direkcija za izgradnju i razvoj grada je angažirala pravnu osobu, koja je obveznik poreza na dodanu vrijednost, da vrši prodaju parking kartica. Navedea pravna osoba vrši uslugu prodaje parking kartica uz određenu proviziju. Da li se u konkretnom slučaju radi o usluzi posredovanja, jer pravna osoba vrši prodaju parking kartica u ime Direkcije?

U konkretnom slučaju, isporuka parking kartica od strane Direkcije za izgradnju i razvoj grada posredniku (pravnoj osobi) nema obilježje prometa dobara, već Direkcija samo daje ovlaštenje posredniku da prodaje parking kartice krajnjim korisnicima parking prostora.

Dakle, riječ je o klasičnom obliku posredovanja, odnosno pružanja usluga posredovanja Direkciji od strane posrednika (pravne osobe) gdje posrednik nastupa u tuđe ime i za tuđi račun, uz posredničku proviziju.

S obzirom da Zakon o porezu na dodanu vrijednost poslove posredovanja tretira prometom usluga, posrednik (pravna osoba) je u obvezi da na iznos ugovorene naknade – provizije, u smislu članka 55. stavak (1) Zakona, Direkciji izda fakturu ili drugi dokument koji služi kao faktura, na kojoj će, pored ostalih elemenata propisanih člankom 107. Pravilnika, iskazati iznos poreza na dodanu vrijednost.

## Poduzeće iz Mađarske je u Mađarskoj izvršilo obuku radnika koji su zaposleni u poduzeću u Bosni i Hercegovini. Za navedenu uslugu obuke poduzeće iz Mađarske je ispostavilo fakturu. Da li je poduzeće iz Bosne i Hercegovine u obvezi da nakon zaprimanja navedene fakture obračuna porez na dodanu vrijednost ?

Shodno navedenom, kada usluge iz članka 15. stavak (2) točka 3. podtočka b) Zakona (usluge obuke radnika) vrši obveznik sa sjedištem u inozemstvu osobi sa sjedištem u BiH mjestom pružanja usluga smatra se mjesto gdje je usluga stvarno izvršena, odnosno inozemstvo.

U tom slučaju kada se radi o prometu usluga (usluge obuke radnika) koji podliježe oporezivanju u mjestu gdje je promet stvarno izvršen, u konkretnom slučaju inozemstvo shodno članku 15. stavak (2) točka 3. podtočka b) Zakona, te porezni obveznik sa sjedištem u BiH, kao primatelj fakture po osnovi predmetnog prometa usluga nije dužan postupiti u skladu sa Instrukcijom o postupanju pri podnošenju PDV prijava primatelja usluga od osobe koja nema sjedište u BiH i osobe u posebnoj shemi u građevinarstvu.

## Više poreznih obveznika posjeduje poslovni objekat u kojem se nalaze poslovni prostori koje isti iznajmljuju, ali i objekti u kojima obavljaju svoju djelatnost. Sačinili su ugovor temeljem kojeg će jedan od suvlasnika staviti na raspolaganje svoje radnike za poslove čišćenja zajedničkih prostorija, a za šta će od ostalih obveznika primiti naknadu u visini troškova plaća radnika tog poduzeća. Da li postoji obveza obračuna PDV-a za primljenu naknadu?

U slučaju kada suvlasnici poslovnih prostora snose troškove angažiranja radnika, jednog od suvlasnika poslovnog prostora, na čišćenju poslovnih prostorija, u tom slučaju se radi o prometu usluga čišćenja koje taj suvlasnik pruža i koje podliježu obračunu PDV-a, te je isti u obvezi za taj promet izdati poreznu fakturu sa obračunatim PDV-om.

## Porezni obveznik sa sjedištem u BiH namjerava posredovati između dvije firme u inozemstvu kod kupovine osnovnog radnog materijala za škole. Firma „X“ iz Austrije prodaje svoju robu drugoj firmi „Y“ u Njemačkoj, ali preko firme iz BiH. U slučaju da je uspjelo posredovanje prilikom prometa pomenute robe, za svoje posredničke usluge, firma iz BiH na kraju mjeseca ispostavlja račun. Da li treba izvršiti obračun poreza na dodanu vrijednost na računima koje ispostavlja firma iz BiH prema naručitelju u inozemstvu?

Usluge posredovanja pri prometu dobara koje porezni obveznik sa sjedištem u BiH vrši između dvije firme u inozemstvu (Austrija i Njemačka) podliježu oporezivanju porezom na dodanu vrijednost u BiH, u skladu sa člankom 15. stavak (1) Zakona. Stoga je obveznik iz BiH dužan da na poreznoj fakturi, koju za izvršene predmetne usluge izdaje osobi iz inozemstva (firmi iz Austrije), obračuna PDV.

## Poduzeće iz BiH je pružilo usluge istraživanja tržišta poduzeću iz Srbije, a koje je ujedno i osnivač poduzeća iz BiH. Kakav je porezni tretman ove usluge?

Ukoliko se usluge koje porezni obveznik iz BiH pruža ino osobi, u skladu sa standardnom klasifikacijom djelatnosti u BiH, mogu smatrati uslugama savjetovanja iz članka 15. stavak (2) točka 4. pod c) Zakona, iste su oporezive u mjestu gdje primatelj usluge obavlja djelatnost, ima stalno sjedište ili ispostavu, odnosno u inozemstvu.

U tom slučaju, porezni obveznik sa sjedištem u BiH na ispostavljenoj fakturi ino osobi neće obračunati PDV,ali je, u smislu članka 107. stavak (2) Pravilnika, u obvezi da prilikom ispostavljanja fakture za izvršenu uslugu naznači članak Zakona po kome se obračun PDV-a ne vrši (članak 15. stavak 2. točka 4. podtočka c) Zakona).

Takođerr porezni obveznik iz BiH, kao pružatelj predmetne usluge, u svrhu dokazivanja da se usluga vrši stranoj osobi, a u cilju sticanja uvjeta za oslobađanje od obveze obračunavanja PDV-a, dužan od primatelja usluge uzeti ime i prezime, adresu i broj putovnice za fizičku osobu, a za pravnu osobu potvrdu o registraciji poreznog obveznika, shodno članku 21. stavak (9) Pravilnika.

Međutim, ukoliko za nevedene usluge ne postoji obveza plaćanja poreza na dodanu vrijednost u zemlji gdje je sjedište primatelja usluge, radi izbjegavanja neoporezivanja mjestom prometa za takve usluge smatra se mjesto gdje se usluga faktički koristi ili uživa, u skladu sa člankom 16. Zakona i člankom 21. stavak (7) Pravilnika.

## Porezni obveznik iz BiH kupio je knjigovodstveni program od ino dobavljača, kojeg je preuzeo putem interneta. Kakav je porezni tretman ove usluge?

Članak 15. stavak (2) točka 4. podtočka a) Zakona određuje da **mjestom gdje se obavlja takav promet usluga** smatra se da se nalazi u BiH kada se radi o **mjestu gdje primatelj usluge obavlja djelatnost, ima stalno sjedište**, ispostavu, stalnu adresu ili uobičajeno prebivalište, ako se radi o uslugama **prijenosa, ustupanja, propuštanja i stavljanje na raspolaganje imovinskih prava, autorskih prava, prava na patente, licence, zaštitnih znakova i drugih prava intelektualne svojine**.

Pošto se radi o uslugama koje je porezni obveznik iz BiH primio od osobe koja nema sjedište u BiH, a iste su navedene kao usluge iz članka 15. stavak (2) točka 4. Zakona, u tom slučaju mjestom prometa usluga smatra se **mjesto primatelja usluge**, te u tom slučaju porezni obveznik iz BiH je **dužan na zaprimljenoj fakturi izvršiti obračun PDV-a**.

Primatelj usluge u konkretnom slučaju, dužan je postupiti u skladu sa **Instrukcijom o postupanju pri podnošenju PDV prijava primatelja usluga od osobe koja nema sjedište u BiH** i osobe u posebnoj shemi u građevinarstvu.

## Porezni obveznik iz Bosne i Hercegovine posjeduje nekretnine u inozemstvu, te daje iste u zakup. Kakav je porezni tretman date usluge?

Za **mjesto prometa usluge** kod iznajmljivanja nepokretne imovine koja se nalazi izvan BiH smatra se **mjesto gdje se ta nepokretna imovina nalazi** tj. u **inozemstvu**, te shodno tome porezni obveznik iz BiH nije u obvezi da obračuna PDV na ispostavljenoj fakturi za zakup te imovine, u skladu sa člankom 15. stavak (2) točka 1. Zakona.

U tom slučaju porezni obveznik je, shodno odredbi članka 107. stavak (2), dužan da se pozove na članak Zakona po kome se obračun PDV-a ne vrši (članak 15. stavak (2) točka 1. Zakona).

## Da li se oporezuje usluga prijevoza koju pružaju strani prijevoznici koji prevoze učenike iz inozemstva do BiH u sklopu đačke ekskurzije?

Člankom 22. stavak (7) i (8) Pravilnika propisano je da poreznu osnovicu za ***usluge prijevoza putnika izvršene vozilom za prijevoz putnika (autobus, minibus i drugo vozilo licencirano za prijevoz putnika)*** čini onaj dio od ukupne vrijednosti usluge koji se razmjerno broju kilometara koje vozilo prelazi preko teritorija BiH oporezuje u BiH, te da porezna osnovica ne može biti niža od prosječne naknade koju čini prosječan iznos vrijednosti po putniku i po jednom kilometru od 0,10 konvertibilnih maraka pomnožen sa brojem putnika koji putuju i brojem kilometara koje vozilo prelazi preko teritorija BiH.

Člankom 78a. stavak (1) Pravilnika je propisano da je za svrhe obračuna i plaćanja PDV strani prijevoznik putnika svaka osoba koje vrši prijevoz putnika na teritorija BiH, a koje nema sjedište, odnosno prebivalište u BiH.

Dakle, usluga prijevoza putnika izvršena na teritoriju BiH podliježe oporezivanju u BiH, te se stranim prijevoznikom putnika smatra svaka osoba koje vrši prijevoz putnika na teritoriju BiH (nevažno je da li je riječ o redovitim linijama ili turističkim turama).

## Za potrebe prijevoza radnika iz inozemstva u BiH građevinska firma koristi vlastiti prijevoz, sa svrhom prijevoza svojih radnika. Da li se oporezuje usluga prijevoza koju pružaju strani prijevoznici koji prijevoze učenike iz inozemstva do BiH u sklopu đačke ekskurzije? Da li je strana firma obvezna da prijavi i plati PDV budući da prijevoz radnika vrši za vlastite potrebe?

Odredbama Pravilnika je propisano da je za svrhe obračuna i plaćanja PDV-a strani prijevoznik putnika svaka osoba koja vrši prijevoz putnika na teritoriju BiH (autobusom,  minibusom i drugim vozilom licenciranim za prijevoz putnika), a koje nema sjedište, odnosno prebivalište u BiH i za koju uslugu dobija naknadu od prodanih karata putnicima.

Međutim, ukoliko se ne radi o navedenim osobama, tada se ne mogu primijeniti predmetne zakonske i podzakonske odredbe, a što se utvrđuje u postupku od strane ovlaštene osobe (carinskog službenika) na licu mjesta i uvidom u dokumentaciju koju posjeduje osoba koja vrši prijevoz.

# **POREZNI OBVEZNIK**

## Da li je fizička osoba-građanin koja prodaje dobra iz svoje imovine, čiji iznos prelazi 100.000,00 KM, u obvezi da se registrira za porez na dodanu vrijednost kod Uprave za neizravno oporezivanje?

Iz navedenih zakonskih odredbi proizlazi da je fizička osoba koja u okviru samostalnog obavljanja gospodarske djelatnosti prodaje dobra, čijom prodajom je ostvarila, ili je vjerojatno da će ostvariti, oporezivi promet veći od 100.000,00 KM dužna da se registrira za PDV kod Uprave za neizravno oporezivanje.

Međutim, ukoliko se radi o fizičkoj osobi - građaninu koja dobra iz svoje imovine prodaje jednokratno, a ne u okviru samostalnog obavljanja djelatnosti, ista nije dužna da se registrira kao obveznik PDV-a u skladu sa člankom 57. stav (1) Zakona, bez obzira na iznos ostvaren prodajom.

## Poduzeće iz inozemstva je, u cilju istraživanja tržišta, osnovalo predstavništvo u Bosni i Hercegovini. Da li navedeno predstavništvo, s obzirom da ne vrši oporezivi promet, treba da se registrira kao obveznik poreza na dodanu vrijednost kod Uprave za neizravno oporezivanje?

S obzirom da predstavništvo u Bosni i Hercegovini ne vrši oporezivi promet dobrima i uslugama, u smislu članka 3. Zakona, već je isto osnovano s ciljem istraživanja tržišta za potrebe svog poduzeća iz inozemstva, a ne obavljanja djelatnosti, to se, u smislu naprijed navedenog, predstavništvo ne može registrirati kao obveznik poreza na dodanu vrijednost kod Uprave za neizravno oporezivanje.

## Crveni krst općine, kao dobrotvorna humanitarna organizacija je dobio odobrenje za obavljanje djelatnosti obuke kandidata i obavljanje ispita iz oblasti prve pomoći za vozače motornih vozila u okviru polaganja vozačkog ispita. Navedene usluge vrši uz određenu naknadu, koju koristi za humanitarne svrhe. Da li navedene usluge podliježu oporezivanju porezom na dodanu vrijednost, te, ukoliko podliježu, da li je Crveni krst, s obzirom da očekuje da će promet od navedenih usluga preći prag od 100.000 KM, u obvezi da se registrira kao obveznik poreza na dodanu vrijednost?

Da bi usluge obuke kandidata i obavljanja ispita iz oblasti prve pomoći za vozače motornih vozila u okviru polaganja vozačkog ispita, koje vrši Crveni krst kao dobrotvorna humanitarna organizacija građana, bile oslobođene od oporezivanja PDV-om u skladu sa člankom 24. stavak (1) točka 8. Zakona, neophodno je da budu kumulativno ispunjeni uvjeti: da su te usluge izravno povezane sa uslugama koje pružaju dobrotvorne humanitarne organizacije svojim članovima za članarinu, da se iste obavljaju sukladno propisima kojima su regulirane te oblasti, te da takva oslobađanja ne dovode do poremećaja konkurencije na tržištu.

Ukoliko nisu ispunjeni navedeni uvjeti, predmetne usluge, u smislu članka 24. stavak (1) točka 8. Zakona, ne mogu biti oslobođene od oporezivanja PDV-om, odnosno iste podliježu oporezivanju PDV-om, shodno članku 3. Zakona.

U tom slučaju, ukoliko se pretpostavlja da će oporezivi promet preći prag od 100.000 KM, Crveni krst je u obvezi da se, u smislu članka 57. Zakona, registrira kao obveznik PDV-a.

## Studentski centar obavlja djelatnost smještaja i ishrane studenata, te isti nije registriran kao obveznik poreza na dodanu vrijednost. Međutim, isti je izvršio doregistraciju djelatnosti (promet dobara u kave slastičarnama, restoranima otvorenog tipa, promet pića u bifeima, organiziranje studentskih manifestacija i dr.). Da li je studentski centar u obvezi da se registrira kao obveznik poreza na dodanu vrijednost ukoliko iznos od prometa dobara i usluga od navedenih doregistriranih djelatnosti pređe 100.000,00 KM?

Porezno oslobađanje propisano člankom 24. stavak (1) točka 4. Zakona, odnosi se na usluge smještaja i ishrane učenika i studenata u školskim i studentskim domovima ili sličnim ustanovama, kao i sa njima neposredno povezani promet dobara i usluga od strane osoba registriranih za obavljanje tih djelatnosti, shodno članku 27. stavak (1) točka b) Pravilnika.

Svi ostali prometi dobara i usluga koji nisu navedeni u članku 27. stavak (1) točka b) Pravilnika, a koje vrši studentski centar (promet dobara u kave slastičarnama, restoranima otvorenog tipa, promet pića u bifeima, organiziranje studentskih manifestacija i dr.), u smislu članka 3. Zakona, podliježu oporezivanju porezom na dodanu vrijednost, te ukoliko centar od obavljanja istih ostvari promet u iznosu većem od 100.000,00 KM, u obvezi je da se, u smislu članka 57. Zakona, registrira kao obveznik poreza na dodanu vrijednost.

## Vlasnik računovodstvene agencije je registriran po osnovi PDV-a i istom su prava i obveze poreznog obveznika po osnovi registracije za PDV utvrđena od 01.11.2020. godine. Rješenjem Ministarstva pravde nadležnog entiteta 2019. godine ista osoba je postavljena za stalnog sudskog tumača stranog jezika, te i po toj osnovi ostvaruje promet. Da li je navedena osoba obveznik i po osnovi prometa koji ostvaruje kao sudski prevoditelj, odnosno da li postoji obveza obračunavanja PDV-a po navedenoj osnovi?

Porezni obveznik je prilikom podnošenja zahtjeva za registraciju za PDV trebao uzeti, pored prometa ostvarenog po osnovi računovodstvenih usluga, i iznos ostvarenog prometa po osnovi djelatnosti prevođenja, te temeljem ukupno ostvarenog prometa od obavljanja gospodarske djelatnosti utvrditi kada je pređen prag od 100.000,00 KM, shodno članku 57. stavak (1) Zakona. U tom slučaju, poreznom obvezniku se dodjeljuje jedan identifikacijski broj na koji se plaća porez na dodanu vrijednost obračunat na promete u oba poslovna subjekta.

Prema tome, kao registrirani obveznik neizravnih poreza bili ste dužni da od trenutka kada su vam utvrđena prava i obveze po osnovi registracije za PDV naručitelju prevodilačkih usluga ispostavite fakturu sa obračunatim PDV-om, i to u trenutku nastanka porezne obveze u skladu sa člankom 17. stavak (1) Zakona. Takođerr ste bili dužni da obračunatu PDV obvezu po osnovi ostvarenog prometa od prevodilačkih djelatnosti (pored PDV obveza obračunatih po osnovi računovodstvenih usluga) prikažete u mjesečnoj PDV prijavi za odgovarajuće porezno razdoblje, shodno članku 38. stavak (1) Zakona. Kako za navedene promete niste izdavali fakture sa obračunatim PDV-om, to ste dužni da izvršite izmjenu PDV prijava, shodno članku 76. stavak (1) Zakona o postupku neizravnog oporezivanja.

U skladu sa nevedenim, dužni ste dostaviti zahtjev nadležnom regionalnom centru za izmjenu podataka u Jedinstvenom registru obveznika neizravnih poreza, te uz zahtjev dostaviti propisanu dokumentaciju, shodno članku 32. Pravilnika o registraciji.

# **POREZNA OSNOVICA**

## Poduzeće, obveznik poreza na dodanu vrijednost, obavlja djelatnost sklapanja elektro-uređaja u zakupljenom poslovnom prostoru, u kojem koristi električnu energiju koja ide preko mjernog brojača zakupodavca. Da li je zakupodavac, koji je, takođerr, registriran kao obveznik poreza na dodanu vrijednost, u obvezi da prilikom ispostavljanja fakture za zakup u poreznu osnovicu uključi i vrijednost utrošene električne energije?

Člankom 20. stavak (1) Zakona propisano je da je porezna osnovica prometa dobara i usluga oporezivi iznos naknade (u novcu, stvarima ili uslugama) koju obveznik primi ili treba da primi za isporučena dobra ili pružene usluge, uključujući subvencije koje su neposredno povezane sa cijenom tih dobara ili usluga, u koju nije uključen PDV, ako Zakonom nije drugačije propisano.

U osnovicu se, u smislu članka 20. stavak (2) točka 4. Zakona, uračunavaju i bilo koji troškovi priključivanja, naknade za ugradnju i **drugi iznosi koji se obračunavaju kupcu od strane isporučitelja dobara ili davatelja usluga kao uvjet da se izvrši promet dobara ili usluga.**

Shodno naprijed navedenom, zakupodavac iznose režijskih troškova (električne energije bez PDV-a) uvrštava u poreznu osnovicu zajedno sa iznosom zakupnine i na njih obračunava PDV.

## Poduzeće iz Brčkog je otvorilo poslovnu jedinicu u Sarajevu. U cilju unaprjeđenja prodaje na području gdje je otvorena poslovna jedinica, navedeno poduzeće je napravilo akciju u trajanju od tri dana, pri čemu je prodaju vršilo po znatno nižim cijenama. Da li se u tom slučaju u osnovicu za obračun poreza na dodanu vrijednost uračunava i dati popust ili se isti isključuje iz osnovice za oporezivanje porezom na dodanu vrijednost?

Člankom 20. stavak (1) Zakona propisano je da poreznu osnovicu prometa dobara i usluga čini oporezivi iznos naknade (u novcu, stvarima ili uslugama) koju obveznik primi ili treba da primi za isporučena dobra ili pružene usluge, uključujući subvencije koje su neposredno povezane sa cijenom tih dobara ili usluga, u koju nije uključen PDV, ako ovim zakonom nije drugačije propisano.

U poreznu osnovicu se, u smislu članka 20. stavak (10) točka 1. Zakona, **ne uključuju** popusti i druga umanjenja cijene, koji se primatelju dobara ili usluga daju na fakturi najkasnije u trenutku izvršenja prometa dobara ili usluga.

Shodno navedenom, u konkretnom slučaju, popusti i druga umanjenja cijene koja obveznik daje kupcima u svrhu unaprjeđenja prodaje umanjuju osnovicu na koju se obračunava porez na dodanu vrijednost samo ukoliko su **kumulativno** ispunjena oba propisana uvjeta, tj. ukoliko je popust odobren najkasnije u trenutku izvršenja prometa, odnosno najkasnije do trenutka nastanka porezne obaveze u smislu članka 17. Zakona i ukoliko je popust jasno iskazan na poreznoj fakturi.

## Poduzeće koje se bavi poslovima faktoringa (faktor) otkupilo je potraživanje od osobe iz BiH koja je isto imala prema osobi iz inozemstva. Međutim otkupljeno je u istom iznosu u kojem je i postojalo, bez razlike u vrijednosti duga i otkupa datog za isti. Na koju osnovicu isto obračunava PDV?

Shodno navedenom, ukoliko društvo ustupa i prenosi svoja dospjela nenaplaćena potraživanja drugom društvu - poreznom obvezniku (primatelju potraživanja) radi se o usluzi koju pruža primatelj potraživanja, koja podliježe oporezivanju PDV-om u smislu članka 8. stavak (1) Zakona, odnosno ista nije oslobođena od plaćanja PDV-a u smislu članka 25. stavak (1) točka 4. pod b) Zakona. Dakle, ukoliko će porezni obveznik preuzeti određena dospjela a nenaplaćena potraživanja od drugog obveznika, tada će porezni obveznik (primatelj potraživanja) izvršiti oporezivi promet usluga iz članka 8. stavak (1) Zakona. U tom slučaju će porezni obveznik (primatelj potraživanja) biti u obvezi da za izvršenu uslugu preuzimanja dospjelih nenaplaćenih potraživanja, u smislu članka 55. Zakona, ispostavi poreznu fakturu sa PDV-om obračunatim na osnovicu iz članka 20. stavak (1) Zakona, a koju čini oporezivi iznos naknade (u novcu, stvarima ili uslugama) koju primi, ili treba da primi, za izvršenu uslugu (bez PDV-a), pod uvjetom da ista nije niža od tržišne vrijednosti te usluge.

Međutim, ukoliko je ugovorena naknada niža od tržišne vrijednosti ili ukoliko je promet izvršen bez naknade, osnovica je tržišna vrijednost te usluge, shodno članku 20. stavak (8) Zakona.

## Porezni obveznik je izvršio isporuku svom kupcu, poreznom obvezniku u BiH. S obzirom da roba nije bila zadovoljavajuće kvalitete, isporučitelj i kupac su se dogovorili da po već izvršenoj isporuci prodavac odobri popust kako bi nadoknadili manjkavost isporuke. Na koji način izvršiti umanjenje cijene i šta u tom slučaju uraditi s izlaznim PDV-om?

Ukoliko porezni obveznik prodavac svom kupcu drugom poreznom obvezniku odobrava naknadni popust (nakon ispostavljanja fakture) isti može svom kupcu izdati knjižno obavještenje u skladu sa člankom 55. stavak (6) tačka 2. Zakona i članom 69. Pravilnika, te smanjiti iznos izlaznog poreza, ali pod uvjetom da je kupac – porezni obveznik izvršio ispravku (smanjenje) odbitka ulaznog poreza.

***Napominjemo da je knjižna obavijest obično vezana za ispostavljenu fakturu za obavljenu isporuku, jer ima obilježje korektora za već obavljenu transakciju kod koje je došlo do promjene u prirodi ili u plaćanju po ispostavljenoj fakturi, slijedom čega se, u slučajevima propisanim člankom 55. stavak (6) Zakona o PDV-u, ispravke u knjigovodstvenoj, odnosno, poreznoj evidenciji vrše temeljem knjižne obavijesti.***

## Porezni obveznik iz Bosne i Hercegovine bavi se nabavom i prodajom upotrebljavanih vozila. Postavlja se pitanje šta je sa obračunom PDV-a u toj situaciji, odnosno da li preprodavac vozila može koristiti posebnu shemu u slučaju kada kupi vozilo od drugog preprodavca, a koji mu je izdao fakturu o prodaji vozila sa obračunatim PDV-om?

U smislu odredaba članka 47. stavka (7) Zakona preprodavci motornih vozila mogu da obračunaju i naplate PDV prema posebnim uvjetima, ako su isto kupili ili dobili:

1. od osoba koje nisu obveznici poreza;
2. od drugih obveznika koji, u skladu sa ovim zakonom nisu imali pravo na odbitak ulaznog poreza za promet takvim dobrima, a koji su oslobođeni prema članku 24. i 25. ovoga zakona;
3. od obveznika iz članka 44. ovoga zakona;
4. od drugih preprodavaca, u mjeri u kojoj promet podliježe plaćanju PDV prema posebnim uvjetima prema ovom članku.

U skladu sa odredbama članka 47. stavka (9) Zakona, ***preprodavci*** ***koji obračunavaju PDV u skladu s člankom 47. i člancima 48. i 49. ovoga zakona ne mogu na ispostavljenim fakturama iskazati PDV ili navesti bilo koji podatak temeljem kojih se isti može obračunati.***

U smislu odredaba članka 48. stavka (1) Zakona, osnovica za promet dobara iz članka 47. ovog zakona je razlika između nabavne i prodajne cijene, uz odbitak PDV koji je sadržan u toj razlici.

Ako je nabavna cijena veća od prodajne cijene oporezivi iznos je nula, suglasno članku 48. stavku 4. Zakona.

Prema tome, ukoliko preprodavac nabavlja vozila od osoba navedenih u članku 47. stavak (7) ovoga zakona može primjeniti posebne uvjete oporezivanja, te obračunavati porez na dodanu vrijednost na razliku između nabavne i prodajne cijene.

Međutim, ukoliko vrši nabavu vozila od drugih osoba, koje nisu navedene u članku 47. stavak (7) Zakona (preprodavaca koji su na svojoj fakturi iskazali PDV, dakle nisu primjenili poseban postupak oporezivanja), u tom slučaju obračun PDV-a se vrši prema općim uvjetima.

## Porezni obveznik vrši uslugu prijevoza pri uvozu dobara za svog komitenta. Da li na uslugu prijevoza koju navedeno poduzeće zaračuna komitentu mora obračunati PDV za dionicu puta od granice do mjesta isporuke dobra, bez obzira na to što je vrijednost prijevoza po paritetu CIP sadržana u vrijednosti tereta? Kakav je PDV tretman transportnih usluga prilikom uvoza u carinsko područje BiH?

Kada je u pitanju porezni tretman usluge prijevoza vezanog za uvoz robe, usluge prijevoza koje su vezane za uvoz dobara se oporezuju samo za dio prijevoza izvršen u BiH, tj. od točke gdje dobra ulaze u carinsko područje BiH pa do prvog odredišta unutar BiH, a kako je propisano člankom 15. stavak (2) točka 2. Zakona.

Ako je vrijednost usluge prijevoza vezane za uvoz dobara uključena u osnovicu prilikom uvoza dobara shodno članku 21. stavak (2) točka 2. Zakona, tada će i taj dio prijevoza biti oslobođen od plaćanja PDV-a u skladu sa člankom 26. stavak (1) točka 7. Zakona.

Dakle, imajući u vidu da se radi o tzv. uvjetnom poreznom oslobađanju iz članka 26. stavak (1) točka 7. Zakona, proizlazi da porezni obveznik mora osigurati dokaz nadležnom poreznom organu UNO propisan člankom 38. stavak (1) Pravilnika o tome da su troškovi prijevoza zaista uključeni u osnovicu za obračun PDV-a pri uvozu dobara u BiH (dokument o vrsti usluge i iznosu sporednih troškova kao što je račun, ugovor, otpremnica ili prijevozni dokument, te kopija uvozne carinske isprave izdate u skladu s carinskim propisima).

## Obrtnik koji se bavi uzgojem krava i prodajom mlijeka ostvaruje pravo na subvenciju od kantonalnog ministarstva poljoprivrede, poticaj od općinskog vijeća i pravo na stimulaciju od strane kantonalnog ministarstva financija.

## Da li primljeni poticaji, subvencije i stimulacije ulaze u osnovicu za obračun PDVa?

Novčana sredstva nisu predmet oporezivanja porezom na dodanu vrijednost, osim u slučaju kada ista predstavljaju naknadu za oporezivi promet dobara i usluga koji obveznik vrši ili kada su ista neposredno povezana sa cijenom dobara, odnosno usluga (subvencije).

Dakle, ukoliko dodijeljena novčana sredstva od strane kantonalnog ministarstva poljoprivrede, općinskog vijeća i kantonalnog ministarstva financija predstavljaju subvencije koje su neposredno povezane sa cijenom isporučenog mlijeka, ista će se, u smislu članka 20. Zakona, uključiti u poreznu osnovicu, odnosno ista ulaze u ukupno ostvareni oporezivi promet koji poljoprivrednik ostvaruje.

Napominjemo da porezna osnovica uključuje sve ono što čini naknadu koju od kupca ili treće osobe isporučitelj prima ili treba da primi za izvršeni promet, uključujući subvencije izravno povezane sa cijenom prometa. Da bi subvencija bila izravno povezana sa cijenom takvog prometa, neophodno je da ista bude plaćena izravno subvencioniranom tijelu kako bi mu se omogućilo da isporuči određena dobra ili pruži određene usluge. U tom se slučaju subvencija može smatrati naknadom za promet dobara i usluga, te prema tome biti oporeziva. Nadalje, pod subvencijom se podrazumjevaju različiti oblici financijske pomoći koju neka institucija daje za točno određene namjene. Navedena novčana sredstva (subvencije) predstavljaju naknadu za izvršeni promet dobara koja je povezana sa cijenom tih dobara i ulazi u poreznu osnovicu u smislu članka 20. stavak (1) Zakona o PDV.

Poduzeće sa sjedištem u Federaciji BiH koje vrši promet naftnih derivata, obveznik je pristojbe na naftne derivate prema Zakonu o naftnim derivatima u Federaciji BiH, koja se obračunava u iznosu od 0,01 KM/lit naftnih derivata. Kakav je porezni tretman navedene pristojbe na naftne derivate, odnosno da li ista ulazi u osnovicu za obračun poreza na dodanu vrijednost?

Ukoliko je porezni obveznik (u konkretnom slučaju preprodavac goriva) subjekt koji se bavi prometom naftnih derivata na malo, koji je prema Zakonu o naftnim derivatima u Federaciji Bosne i Hercegovine određen kao obveznik pristojbe na naftne derivate u iznosu od 0,01 KM/lit, u tom slučaju isti je u obvezi, shodno članku 20. stavak (2) točka 1. Zakona, prilikom ispostavljanja fakture svojim kupcima, predmetnu taksu uključiti u osnovicu za obračun PDV-a, shodno članku 20. stavak (1) i (2) Zakona.

Da li bi u slučaju on-line prodaje robe kupcima u vrijednosti od 70,00 KM ili više, obveznik bio u obvezi da na ispostavljenoj fakturi/fiskalnom računu posebno iskazuje i obračunava izlazni PDV za izvršenu uslugu dostave robe koju neće naplatiti od kupca, ako se uzme u obzir da je trošak dostave isključivo u funkciji povećanja obima prodaje, tj. povećanja oporezivog poslovanja Obveznika?

Ukoliko postoji obveza obračuna i plaćanja izlaznog PDV-a na ime dostave robe on-line kupcima u vrijednosti od 70,00 KM ili više, koja je osnovica za obračun izlaznog PDV-a?

Kada porezni obveznik (prodavac) vrši promet dobara isti je u obavezi kupcu ispostaviti poreznu fakturu sa obračunatim porezom na dodanu vrijednost na osnovicu u koju se uračunavaju i bilo koji troškovi koji se obračunavaju kupcu kao uvjet da se izvrši predmetni promet dobara (uključujući i troškove dostave).

S tim u svezi, ukoliko je porezni obveznik (prodavac) internim aktom propisao da u slučaju prodaje robe u vrijednosti do 70,00 KM kupac snosi troškove dostave, isti je dužan predmetne troškove uključiti u osnovicu za obračun PDV-a, shodno članku 20. stavak (1) i (2) Zakona.

Međutim, ukoliko će porezni obveznik (prodavac), prilikom prodaje robe kupcu u vrijednosti višoj od 70,00 KM, sam snositi troškove dostave, u tom slučaju isti neće predmetne troškove uključiti u osnovicu za obračun PDV-a, shodno članku 20. stavak (1) i (2) Zakona.

Da li u poreznu osnovicu za obračun PDV-a kod prometa auta ulazi i vrijednost patosnica i radija koji se prodaju zajedno sa autom?

Promet opreme za vozilo (patosnice, radio) koju prodavac daje kupcima uz kupljeni glavni proizvod (vozilo),  predstavlja sporedni promet iz članka 2a) Pravilnika u odnosu na prodaju vozila kao glavnog prometa, a samim tim i sredstvo za bolje korištenje glavnog prometa. U tom slučaju, porezni obveznik dužan je da kupcu ispostavi poreznu fakturu sa obračunatim porezom na dodanu vrijednost na osnovicu utvrđenu u skladu sa člankom 20. stavak (1) Zakona (na iznos primljene naknade od kupca). Budući da sporedni prometi imaju isti PDV tretman kao i osnovni promet, vrijednost predmetnih sporednih prometa je već uključena u osnovicu za obračun PDV-a glavnog prometa.

# **OSLOBAĐANJE OD PLAĆANJA PDV-A**

## Fakultet, koji je registriran kao obveznik poreza na dodanu vrijednost, ima organiziran specijalistički studij. Isti od polaznika specijalističkog studija naplaćuje određenu naknadu. Da li je navedena naknada oslobođena od oporezivanja porezom na dodanu vrijednost?

Shodno članku 24. stavak (1) točka 4. Zakona, a u smislu članka 27. stavak (1) Pravilnika, usluge obrazovanja (predškolskog, osnovnog, višeg i visokog obrazovanja i profesionalne prekvalifikacije) su oslobođene od plaćanja poreza na dodanu vrijednost, te naknada koju fakultet naplaćuje od polaznika specijalističkog studija ne podliježe oporezivanju porezom na dodanu vrijednost.

## Poduzeće je izdalo pod zakup voćnjak na kojem su zasađene jabuke i kruške drugom poduzeću. Za uslugu izdavanja pod zakup voćnjaka zakupodavac je izdao poreznu fakturu sa obračunatim porezom na dodanu vrijednost, po kojoj je zakupoprimac odbio ulazni porez. Da li su u navedenom slučaju zakupodavac i zakupoprimac postupili ispravno?

Usluge izdavanja u zakup voćnjaka (zemljišta na kojem su zasađene sadnice jabuke i kruške) su oslobođene od plaćanja PDV-a shodno članku 25. stavak (1) točka 3. Zakona, te je, u konkretnom slučaju, zakupodavac pogrešno postupio kada je za navedene usluge izdavao porezne fakture sa obračunatim PDV-om.

Stoga, zakupoprimac, u smislu članka 32. Zakona i 63. Pravilnika, ne može ostvariti pravo na odbitak ulaznog PDV-a iskazanog na takvim fakturama.

Naime, ako obveznik za kupljena dobra dobije fakturu u kojoj je PDV iskazan od strane osobe

koja, u skladu sa zakonom, ne može izdati takvu fakturu, on ne može ostvariti pravo na odbitak PDV-a koji je iskazan kao ulazni porez, bez obzira što je taj porez platio u dobroj namjeri.

## Poduzeće se bavi uslugama brze pošte. U okviru obavljanja tih poslova vrši usluge prijevoza i otpremanja pošiljki u inozemstvo za obveznike koji robu izvoze putem te vrste otpreme. Da li su ove usluge oslobođene od plaćanja PDV-a?

Ukoliko se radi o usluzi prijevoza pošiljki u inozemstvo, tj. uslugama koje su izravno povezane sa izvozom, iste su oslobođene od plaćanja PDV-a shodno članku 27. stavak (1) točka 2. Zakona (oporezovane nultom stopom) uz ispunjenje uvjeta propisanih člankom 44. stavak (1) Pravilnika.

Za navedene usluge poduzeće je dužno izdati poreznu fakturu i na istoj, u smislu članka 107. stavak (2) Pravilnika, naznačiti članak Zakona po kojem se obračun PDV-a ne vrši (članak 27. stavak (1) točka 2. Zakona).

## Porezni obveznik postavlja pitanje vezano za obračun PDV-a na usluge prijevoza prilikom uvoza robe vezano za relaciju unutar BiH. Npr. roba se uvozi na relaciji Zrenjanin-Orašje, a onda Orašje-Tuzla do krajnjeg kupca. Da li se PDV obračunava na prijevoz izvršen unutar države?

Usluge prijevoza robe prilikom uvoza oslobođene su od plaćanja PDV-a u skladu sa člankom 26. stavak (1) točka 7. Zakona na relaciji i u BiH (Orašje-Tuzla) samo pod uvjetom da je vrijednost prijevoza i na toj dionici ušla u osnovicu za obračun PDV-a pri uvozu, a što se dokazuje posjedovanjem dokumenata propisanih člankom 38. Pravilnika.

## Televizija „A“, javni servis u okviru Javnog RTV sistema, pruža usluge besplatnog emitiranja oglasa, za vjerske zajednice radi prikupljanja pomoći za izgradnju vjerskih objekata, te besplatne najave sportskih i kulturnih događaja. Da li je televizija oslobođena plaćanja PDV-a u navedenim slučajevima?

Prema članku 24. stavak (1) točka 11. Zakona oslobođene su od plaćanja PDV-a usluge javnih radio i televizijskih servisa, osim onih koje su komercijalnog karaktera.

Međutim, usluge emitiranja oglasa koje su izvršene za potrebe vjerskih zajednica, kao i najave događaja iz sporta ili kulture, nisu oslobođene plaćanja PDV-a, te iste podliježu oporezivanju u skladu sa Zakonom. U tom slučaju osnovica za obračun se utvrđuje u skladu sa člankom 20.stavak (8) Zakona i člankom 22. Pravilnika.

## Fakultet organizira pripremnu nastavu za polaganje kvalifikacijskog ispita srednjoškolaca koji će konkurirati za upis u prvu godinu fakulteta, koju izvode profesori navedenog fakulteta. Kakav je porezni tretman izvođenja pripremne nastave za polaganje kvalifikacijskog ispita za upis na fakultet?

Ukoliko se izvođenje pripremne nastave za polaganje kvalifikacijskog ispita za prijem na prvu godinu studija, ne vrši u skladu sa Zakonom o visokoškolskom obrazovanju (ukoliko istim nije propisano izvođenje pripremne nastave), odnosno u skladu sa člankom 24. stavak (1) točka 4. Zakona, u tom slučaju, navedene usluge podliježu obračunavanju i plaćanju PDV-a. Porezna osnovica kod prometa usluga u navedenom slučaju predstavlja oporezivi iznos naknade koju obveznik primi za pružene usluge, shodno članku 20. stavak (1) Zakona.

## Pravna osoba A je sklopila ugovor o davanju zajma sa drugom pravnom osobom B. Zajmodavac je radi plasiranja zajma uzeo kredit od banke, ali kamatu koju mu je banka zaračunala, pravna osoba A želi da refundira, odnosno da za istu tereti zajmoprimca, firmu B. Da li je pravna osoba A u obvezi da na navedeni iznos kamate obračuna PDV?

Shodno članku 25. stavak (1) točka 4. podtočka a) Zakona i članku 35. stavak (1) Pravilnika usluga pozajmljivanja financijskih sredstava između dve pravne osobe ne podliježe oporezivanju PDV-om. Ukoliko je pravna osoba (zajmodavac) uzela kredit od banke i plasiralo ga drugoj pravnoj osobi u vidu pozajmice, te refundira kamatu koju mu je banka obračunala (na teret zajmoprimca) bez dodatne zarade, to se u navedenom slučaju radi o kamati koja predstavlja naknadu za uslugu pozajmljivanja financijskih sredstava, a na koju se ne obračunava PDV.

## Da li su periodični zdravstveni pregledi radnika (sistematski pregledi radnika) oslobođeni shodno članku 24. stavak (1) točka 2. Zakona o porezu na dodanu vrijednost i članku 25. stavak (1) Pravilnika o primjeni Zakona o porezu na dodanu vrijednost?

Ukoliko preventivni zdravstveni pregledi radnika tj. sistematski pregledi, koji se obavljaju u obliku periodičnih pregleda, prema Zakonu o zdravstvenoj zaštiti spadaju u primarnu, preventivnu zdravstvenu zaštitu (u okviru medicine rada), tj. ukoliko se navedene usluge vrše u skladu sa zakonom kojim se regulira oblast zdravstvene zaštite, u tom slučaju iste su oslobođene od plaćanja PDV-a u skladu sa člankom 24. Zakona i 25. stavak (1) Pravilnika.

Dakle, kod predmetnih medicinskih usluga (sistematskih pregleda radnika) za ocjenjivanje njihove oporezivosti je relevatna njihova pripadnost primarnoj zdravstvenoj zaštiti tj. da se rade u skladu s propisima koji uređuju zdravstvenu zaštitu i njihov preventivni karakter.

## Kakav je porezni tretman dobara i usluga isporučenih u okviru realizacije projekata koji se financira iz Instrumenata pretpristupne pomoći (IPA fondova) ?

Suština oslobađanja po IPA projektu je da se oslobađanje od plaćanja PDV-a uvijek mora vezati za osobu kojoj se temeljem ugovora daju sredstva iz IPA fonda, što znači da je oslobođena od plaćanja PDV-a samo isporuka dobara i usluga toj osobi, odnosno isto ima pravo da bude oslobođeno od plaćanja PDV-a, a porezni obveznik koji vrši isporuku dobara i usluga toj osobi ima pravo i obvezu da ne obračuna PDV na izvršene isporuke, te stoga mehanizam oslobađanja u krajnoj konsekvenci možemo posmatrati i kao oslobađanje poreznog obveznika od obveze obračuna PDV-a na fakturi, koja se plaća sredstvima iz IPA fonda.

S tim u svezi, od plaćanja poreza na dodanu vrijednost su oslobođene isporuke dobara i usluga prema osobi koja se u skladu sa međunarodnim ugovorom smatra ugovaračem, tj. oslobađa se krajnji korisnik dobara i usluga kao osoba kojoj su iz Instrumenta pretpristupne pomoći (IPA fonda) dodijeljena novčana sredstva.

Prema tome, nabava dobara ili usluga koja se plaća iz sredstava IPA fonda se oslobađa plaćanja PDV-a, ali samo takva nabava. Pravo da ne plati PDV ima samo osoba koja nabavu plaća iz sredstava IPA fonda. Dakle, oslobađanje se mora vezati za osobu kojoj su temeljem ugovora dana sredstva iz IPA fonda.

Napominjemo da bi Potvrda IPA DEU trebala da bude skraćeni ugovor kao i da bi se trebalo poštovati pravilo da „samo faktura koja se plaća sredstvima IPA fonda sadrži klauzulu o oslobađanju“.

## Koji je porezni tretman kamate na zajam koji zajmodavac (strana osoba koje nema sjedište u BiH) ispostavlja zajmoprimcu (poreznom obvezniku sa sjedištem u BiH) sa stanovišta Zakona o PDV-u?

Shodno članku 25. stavak (1) točka 4. pod a) Zakona usluga pozajmljivanja financijskih sredstava koju je izvršila ino osoba (zajmodavac) poreznom obvezniku sa sjedištem u BiH (zajmoprimac) je oslobođena od oporezivanja porezom na dodanu vrijednost. S tim u svezi, na iznos kamate, koja se smatra naknadom za izvršenu uslugu pozajmljivanja financijskih sredstava, ne obračunava se PDV odnosno ista se ne oporezuje u mjestu gdje primatelj usluge ima sjedište, shodno članku 15. stav (2) točka 4. podtočka e).

## Koji je porezni tretman prvog prometa nekretnine korištene duže od 2 godine, a za koju je prilikom izgradnje odbijen ulazni PDV?

Ukoliko se u predmetnom slučaju radi o završenom građevinskom objektu koji je upotrebljavan duže od dvije godine od trenutka početka uporabe, te se isti ne smatra novosagrađenim građevinskim objektom u smislu članka 8. stavak (1) točka b) Pravilnika, to je promet predmetnog objekta od strane obveznika, u smislu članka 25. stavak (1) točka 2. Zakona, oslobođen od plaćanja PDV-a. U tom slučaju porezni obveznik prilikom prometa građevinskog objekta neće obračunati PDV.

S tim u svezi, kako je porezni obveznik ostvario pravo na odbitak ulaznog poreza prilikom gradnje predmetnog objekta, isti je, u smislu članka 36. stavak (2) Zakona i 76. Pravilnika, dužan izvršiti ispravku odbitka ulaznog poreza, i to u roku od deset godina od trenutka početka uporabe objekta.

Razdobljem za ispravku za nepokretnu imovinu smatra se razdoblje od deset kalendarskih godina, uključujući godinu početka uporabe objekta, a ispravka na godišnjoj razini vrši se na jednoj desetini za nepokretnu imovinu, shodno članku 76. stavak (1) i (3) Pravilnika (npr. za objekat koji je u uporabi od 2021. godine i koji se prodaje 2024. godine, ispravka odbitka se vrši za preostalih sedam godina).

# **ODBITAK ULAZNOG PDV-A**

## Poduzeće, obveznik poreza na dodanu vrijednost, je u svrhe obavljanja poslovne djelatnosti nabavilo teretno vozilo. Da li isto može ostvariti pravo na odbitak ulaznog poreza obračunatog na fakturi za nabavu navedenog vozila?

S obzirom da se u konkretnom slučaju radi o nabavi teretnog vozila, obveznik može ostvariti pravo na odbitak ulaznog poreza obračunatog pri nabavi istog, uz ispunjenje uvjeta iz članka 32. Zakona i članka 63. Pravilnika.

## Poduzeće se bavi uvozom dobara i registrirano je kao obveznik poreza na dodanu vrijednost. Kada isto može ostvariti pravo na odbitak ulaznog poreza na dodanu vrijednost kod uvoza dobara, odnosno da li navedeno poduzeće može ostvariti pravo na odbitak ulaznog poreza u mjesecu kada su dobra uvezena ili kada je plaćen porez na dodanu vrijednost?

Ukoliko je porezni obveznik uvoznik, odnosno primatelj /vlasnik robe u rubrici broj 8, te ukoliko je prilikom plaćanja poreza pri uvozu, na nalogu za uplatu, u pozivu na broj odobrenja, naveden identifikacijski broj uvoznika na kojeg glasi JCI), kao i pod uvjetom da će uvoznik uvezena dobra koristiti u svrhu poslovanja koje vrši, odnosno za obavljanje svoje oporezive poslovne djelatnosti iz koje će proisteći izlazna porezna obveza, dakle, ukoliko će koristi za promet dobara i usluga koji podliježe plaćanju PDV-a, tada isti, uz ispunjenje uvjeta propisanih člankom 32. Zakona i člankom 65. stavak (1) Pravilnika, ima pravo na odbitak ulaznog poreza, pod uvjetom da je plaćen PDV pri uvozu, odnosno plaćen carinski dug.

Dakle, ukoliko je datum na JCI u tekućem mjesecu kad je i izvršena carinska procedura, a PDV plaćen pri uvozu u sljedećem mjesecu (ali do trenutka podnošenja PDV prijave), tada se vrijednosti obveza obračunatih pri uvozu (PDV) mogu odbiti i evidentirati u PDV prijavi (polje 42) i u e-Nabavama u onom poreznom razdoblju u kojem je izvršeno carinjenje i sačinjen JCI (tekući mjesec), ali samo pod uvjetom da je obračunati PDV plaćen do trenutka podnošenja PDV prijave.

Poduzeće je nabavilo dobra, čija je vrijednost veća od 20,00 KM, a koja poklanja u svrhu unaprjeđenja djelatnosti koju obavlja. Da li poduzeće može ostvariti pravo na odbitak poreza na dodanu vrijednost plaćenog prilikom nabave navedenih dobara?

S obzirom da je pojedinačna tržišna vrijednost dobara koja se poklanjanju u svrhu unaprjeđenja poslovanja poreznog obveznika veća od 20,00 KM, to se isto smatra prometom koji podliježe oporezivanju porezom na dodanu vrijednost, te, u smislu naprijed navedenog, obveznik ima pravo na odbitak ulaznog poreza na dodanu vrijednost koji je platio prilikom nabave istih.

## Porezni obveznik prima usluge vezane za unaprjeđenje prodaje od strane tržnog centra u kojem ima izloženu svoju robu. Usluge se sastoje od ulistavanja artikala u sustav, sudjelovanja u akcijskom katalogu i korištenja mjesta za izlaganje robe. Da li isti ima pravo na odbitak ulaznog poreza po toj osnovi?

Porezni obveznik ima pravo na odbitak ulaznog poreza koji mu je iskazan na fakturama za usluge vezane za unaprjeđivanje prodaje (ulistavanja artikala u sustav, sudjelovanje u akcijskom katalogu i korištenje mjesta za izlaganje robe), uz ispunjenje uvjeta propisanih člankom 32. Zakona i člankom 63. Pravilnika.

## Osoba iz inozemstva obavlja oporeziv promet u BiH, te je u tom smislu registrirana putem poreznog punomoćnika u BiH. Postavlja se pitanje da li osoba iz inozemstva, u tom slučaju ima pravo na odbitak ulaznog PDV-a?

Registracijom kod poreznog punomoćnika, lice iz inozemstva stiče sva prava i obaveze kao i drugi porezni obveznici u BiH, te saglasno tome može ostvariti i pravo na odbitak ulaznog PDV-a za isporučena dobra i izvršene usluge, od poreznih obveznika iz BiH, uz ispunjenje uvjeta iz članka 32. Zakona i članka 63. Pravilnika.

## U svom poslovanju porezni obveznik iz BiH često je u situaciji da svojim poslovnim partnerima iz inozemstva osigurava i smještaj. Da bi poslovnim partnerima osigurali adekvatan smještaj odlučeno je da se isti smještaju u hotel. Po obavljenoj usluzi hotel ispostavlja fakturu sa PDV-om. Faktura glasi na ime poreznog obveznika iz BiH. Pitanje je da li porezni obveznik ima pravo na odbitak ulaznog PDV-a u slučaju kada mu hotel, za izvršenu uslugu smještaja, ispostavlja fakturu sa PDV-om?

S obzirom da se u konkretnom slučaju ne radi o uslugama smještaja za poslovne zabave, nego o uslugama smještaja poslovnih partnera iz inozemstva u BiH, pri čemu je faktura o izvršenoj usluzi ispostavljena na ime poreznog obveznika iz BiH, to isti može ostvariti pravo na odbitak ulaznog PDV-a uz ispunjenje uvjeta iz članka 32. Zakona i članka 63. Pravilnika.

## Samostalna trgovinska radnja posluje od 2018. godine. Ista je u 2022. godini registrirana kao obveznik poreza na dodanu vrijednost, sa početkom PDV obveze od 01. veljače 2022. godine. Da li navedena radnja ima pravo na odbitak ulaznog poreza na dobra na zalihama koje je nabavila prije registracije za porez na dodanu vrijednost?

Svaka osoba koja se registrira kao obveznik poreza na dodanu vrijednost, u smislu članka 37. zakona i 77. Pravilnika, ima pravo na odbitak ulaznog poreza na dobra na zalihama koja su stečena ili uvezena prije registracije za porez na dodanu vrijednost srazmjerno prometu istih nakon što je osoba postala registrirani obveznik poreza na dodanu vrijednost.

Razmjerni odbitak, u smislu članka 37. Zakona, kao i ovoga članka Pravilnika, znači da odbitak iz stavka 1. ovoga članka ne može biti veći od iznosa uobičajene porezne obveze u danom poreznom razdoblju. Uobičajena porezna obaveza predstavlja razliku između izlaznog i ulaznog poreza koji se može odbiti u danom poreznom razdoblju. Ukoliko se desi da iznos iz stavka (1) ovoga članka bude veći od uobičajene porezne obveze, isti se prenosi na iduća porezna prazdoblja, shodno članku 77. stavak (2) Pravilnika.

Porez na dodanu vrijednost se može odbiti pod uvjetom da su dobra na zalihi:

1. bila isporučena od strane registriranog obveznika poreza na dodanu vrijednost osobi koja postaje registrirani obveznik poreza na dodanu vrijednost ili uvezena od strane osobe koja postaje registrirani obveznik poreza na dodanu vrijednost,
2. bila isporučena ili uvezena, ali ne više od 1 (jedne) godine prije nego što je osoba postala registrirani obveznik poreza na dodanu vrijednost, shodno članku 77. stavak (4) Pravilnika.

Člankom 77. stavak 5. Pravilnika propisano je da osobe iz stavka 1. ovoga članka dostavljaju Upravi za neizravno oporezivanje popis dobara na zalihi koja zadovoljavaju uvjete iz naprijed navedenog stavka (4) članka 77. Pravilnika, s tim da popis mora sadržavati najmanje podatke o:

1. vrsti,
2. količinama,
3. nabavnim cijenama,
4. obračunatom porezu na dodanu vrijednost od strane dobavljača,
5. dobavljačima, uključujući broj i datume faktura po kojima su dobra nabavljena.

Izuzetno ukoliko se radi o dobrima na zalihi koja su uvezena od strane osobe koja postaje registrirani obveznik poreza na dodanu vrijednost u popisu je potrebno osigurati podatke o obračunatom porezu na dodanu vrijednost pri uvozu, te broju i datumu jedinstvenih carinskih isprava, shodno stavku 6. istoga članka Pravilnika.

## Poduzeće „A“, porezni obveznik, kupilo je od poduzeća „B“, također poreznog obveznika, stanove. Poduzeće „B“ bilo je i izvođač i investitor stanova. Da li poduzeće „A“, kupac ima pravo odbitka PDV-a po fakturama prodavca, s obzirom da su stanovi namijenjeni daljnjoj prodaji i da li je u obvezi svojim kupcima zaračunati PDV?

Prodaja nabavljenih stanova odnosno drugi prijenos prava raspolaganja nepokretne imovine je oslobođen obračuna PDV-a u skladu sa odredbama članka 25. stavak 2. Zakona, a pravo na odbitak ulaznog PDV-a poduzeće „A“ ne može ostvariti za promet dobara i usluga koje su oslobođene plaćanja PDV-a, u skladu sa člankom 32. stavak 4. Zakona.

## Porezni obveznik iz BiH se bavi uvozom i distribucijom medicinske opreme, kao i njihovim instaliranjem, održavanjem i servisiranjem u svim zdravstvenim ustanovama u BiH. Prilikom realizacije tih poslova serviseri, tehničari i inženjeri poreznog obveznika koriste hotelske usluge. Da li porezni obveznik ima pravo na odbitak ulaznog poreza po fakturama za smještaj njegovih radnika?

Ukoliko se u konkretnom slučaju ne radi o smještaju za poslovne zabave, porezni obveznik, uz ispunjenje uvjeta iz članka 63. Pravilnika, može odbiti ulazni PDV na fakturama za troškove smještaja zaposlenih radnika na službenom putovanju.

## Porezni obveznik „B“ se bavi proizvodnjom i prometom kemikalija. U procesu proizvodnje radnici su neposredno izloženi štetnim dejstvima kemikalija, te im se iz tog razloga dnevno daje određena količina mlijeka. Porezni obveznik „B“ je nabavu i potrošnju mlijeka za radnike regulirao internim aktom, a temeljem zakona kojim se regulira zaštita radnika na radnim mjestima sa posebnim uvjetima rada. Da li porezni obveznik „B“ može ostvariti pravo na odbitak ulaznog poreza iskazanog na fakturama dobavljača za nabavu mlijeka?

Ukoliko je aktom poduzeća koji je donesen temeljem zakona kojim se regulira zaštita radnika na radu propisana obveza poduzeća da se radnicima koji rade na radnim mjestima sa posebnim uvjetima rada, odnosno koji su izloženi štetnim dejstvima, vrši podjela određene količine mlijeka, te ukoliko poduzeće vodi posebnu evidenciju o nabavi i utrošku tih dobara, ista se mogu smatrati dobrima koje poduzeće koristi u svrhu poslovanja koje vrši.

U tom slučaju, porezni obveznik „B“, uz ispunjenje uvjeta propisanih člankom 32. Zakona o porezu na dodanu vrijednost i člankom 63. stavak 1. Pravilnika o primjeni Zakona o porezu na dodanu vrijednost može ostvariti pravo na odbitak ulaznog poreza iskazanog na fakturama dobavljača za nabavu mlijeka.

Porezni obveznik „A“ se bavi eksploatacijom rude olova i cinka. Porezni obveznik „A“ angažirao je poduzeće „C“ za asfaltiranje oštećenog puta između poslovnih objekata koji se nalaze u širem krugu rudnika. Kolovoz je bio u tolikoj mjeri oštećen da je bilo onemogućeno kretanje vozila, mehanizacije i radnika između poslovnih objekata što je neophodno u svakodnevnom procesu proizvodnje. Da li porezni obveznik „A“ može ostvariti pravo na odbitak ulaznog poreza koji mu je obračunat na fakturama za uslugu asfaltiranja oštećenog puta?

Ukoliko se radi o asfaltiranju oštećenog puta u vlasništvu poreznog obveznika „A“ između poslovnih objekata, isti, uz ispunjenje uvjeta propisanih člankom 32. Zakona i 63. Pravilnika, može ostvariti pravo na odbitak ulaznog poreza koji mu je obračunat na fakturama za uslugu asfaltiranja oštećenog puta.

Istovremeno, ukoliko porezni obveznik „A“ prestane da ispunjava uvjete za odbitak ulaznog poreza koji je ostvario po fakturama za uslugu asfaltiranja oštećenog puta, u roku od deset godina od trenutka početka uporabe istoga, u obvezi je da izvrši ispravku odbitka ulaznog poreza.

## Univerzitet „X“ je u 2013. godini registriran kao obveznik poreza na dodanu vrijednost, sa početkom PDV obveze od 01. veljače 2013. godine. Osnovna djelatnost Univerziteta „X“ je visoko obrazovanje, a što je, u smislu članka 24. stavak 1. točka 4. Zakona o porezu na dodanu vrijednost, oslobođeno od plaćanja poreza na dodanu vrijednost. Pored navedenog, Univerzitet „X“ u okviru svog poslovnog objekta, iznajmljuje određeni broj poslovnih prostora, odnosno obavlja djelatnost koja podliježe oporezivanju porezom na dodanu vrijednost, te temeljem koje je registriran kao obveznik poreza na dodanu vrijednost. Univerzitet „X“ mjesečno zaprima fakture koje se odnose na troškove struje i vode. Da li Univerzitet „X“ može ostvariti pravo na odbitak ulaznog poreza po osnovi takvih faktura?

Obveznik Univerzitet „X“, koji istovremeno obavlja oporezivu djelatnost i djelatnost koja je oslobođena od plaćanja poreza na dodanu vrijednost, može ostvariti pravo na razmjerni odbitak ulaznog poreza u skladu sa člankom 33. stavak (1) Zakona. Razmjerni porezni odbitak izračunava se primjenom  postotka razmjernog odbitka na iznos ulaznog poreza umanjenog za iznos koji obveznik nema pravo da odbije i umanjen za iznos koji porezni obveznik ima pravo da u potpunosti odbije, shodno članku 74. stavak 4. Pravilnika.

Odbici izvršeni temeljem privremenog razmjernog dijela mijenjaju se temeljem iznosa stvarnog prometa, a ova se izmjena za prethodnu godinu vrši najkasnije putem porezne prijave za mjesec ožujak tekuće godine, u smislu odredbi članka 74. stavak 5. Pravilnika.

## Da li porezni obveznik može koristiti pravo na odbitak ulaznog poreza po računima dobavljača za nabavu ambalaže (plastične kutije, stiroporske kutije, papirnate kese) koja se koristi za pakiranje hrane koja se prodaje u trgovačkim preduzećima (maloprodajama)?

Porezni obveznik,  uz ispunjenje  svih  uvjeta  iz  članka  32.  Zakona i  članka 63. Pravilnika,  može ostvariti  pravo na  odbitak ulaznog  poreza  iskazanog  na računima dobavljača  za nabavu  ambalaže  (plastične kutije, stiroporske kutije, papirnate kese) koja se  koristi za pakiranje hrane u trgovačkim preduzećima.

## Da li postoji pravo na odbitak ulaznog PDV-a prilikom nabave proizvoda, brendiranih logom, koji će porezni obveznik bez naknade dijeliti kupcima uz kupovinu postojeće robe iz njegovog asortimana, a u svrhu potpore/unaprjeđenja prodaje?

Davanje određenih proizvoda na kojima je otisnut logo poreznog obveznika bez naknade kupcima uz kupovinu nekog drugog proizvoda iz prodajnog asortimana u cilju poboljšanja prodaje, a prema unaprijed utvrđenim pravilima, predstavlja sporedni promet iz članka 2a) Pravilnika, odnosno navedeni promet čini jedinstvenu isporuku pri čemu je osnovica za obračun poreza na dodanu vrijednost iznos naknade koju obveznik treba da primi za navedenu jedinstvenu isporuku. S tim u svezi, porezni obveznik može, uz ispunjenje uvjeta propisanih člankom 32. Zakona i člankom 63. stavak (1) Pravilnika, ostvariti pravo na odbitak ulaznog poreza obračunatog prilikom nabave proizvoda na kojima je otisnut logo poreznog obveznika, a koja će porezni obveznik davatibez naknade uz kupovinu nekog drugog proizvoda iz prodajnog asortimana.

## Da li postoji pravo na odbitak ulaznog PDV-a prilikom nabave putničkog vozila, te troškove održavanja i goriva, kada vozilo koriste zaposleni radnici (komercijalisti) na terenu?

Ukoliko porezni obveznik nabavljeno putničko vozilo koristi isključivo za obavljanje svoje poslovne (oporezive) djelatnosti, u tom slučaju isti ima pravo na odbitak ulaznog poreza prilikom nabave tog putničkog vozila, kao i za nabavljeno gorivo, rezervne dijelove i popravku tog automobila pod pretpostavkom da su ispunjeni uvjeti propisani člankom 32. Zakona i člankom 63. Pravilnika.

Predmetni porezni obveznik je dužan da osigura svu relevantnu dokumentaciju kao dokaz da je vozilo korišteno isključivo u poslovne svrhe i predoči je u postupku kontrole, kao i da vodi evidenciju o nabavi goriva, rezervnih dijelova i popravci vozila, kako bi se u postupku kontrole utvrdilo da li je potrošnja goriva i popravka vozila izvršena u poslovne svrhe.

# **POVRAT PDV-A**

## Na koji način strani državljanin može ostvariti pravo na povrat PDV na robu koju je kupio u Bosni i Hercegovini?

Fizičke osohbe koje nemaju stalno mjesto prebivališta u Bosni i Hercegovini imaju pravo na povrat PDV-a na robu koju kupe u Bosni i Hercegovini i iznesu je izvan Bosne i Hercegovine, osim na: mineralna ulja, alkohol i alkoholna pića i prerađevine od duhana, shodno članku 54. Zakona o porezu na dodanu vrijednost.

Uvjeti  i  način povrata poreza na dodanu vrijednost stranim državljanima koji iznose dobra kupljena u Bosni i Hercegovini, na koja je plaćen PDV, izvan carinskog područja Bosne i Hercegovine propisani su i Instrukcijom o povratu poreza na dodanu vrijednost stranim državljanima, koja je objavljena na službenoj internet stranici Uprave za neizravno oporezivanje.

Shodno navedenom, postupak ostvarivanja prava na povrat PDV strani državljanin pokreće podnošenjem zahtjeva za povrat na obrascu „PDV-SL-2“. Obrazac „PDV-SL-2“ popunjava obveznik-prodavac, na zahtjev kupca-stranog državljanina u 3 (tri) primjerka, od kojih original i jednu presliku prodavac daje kupcu, a drugu presliku zadržava u svojoj dokumentaciji. Prodavac svojim potpisom i pečatom ovjerava obrazac „PDV-SL-2“.

Kupac - strani državljanin je obvezan prodavcu platiti ukupnu vrijednost isporučenih dobara, sa obračunatim porezom na dodanu vrijednosti i isti je u obvezi pri napuštanju carinskog područja BiH, dati carinskoj službi na uvid kupljena dobra, originalne račune i popunjen obrazac „PDV-SL-2“ u orginalu.

Prema članku 7. Instrukcije, carinska služba, prije ovjere obrasca “PDV-SL-2”, dužna je utvrditi da li su ispunjeni slijedeći uvjeti:

1. da su podaci iz putne isprave istovjetni s podacima iz obrasca „PDV-SL-2“,
2. da je roba dana na uvid, istovjetna sa robom navedenom u računu koji je označen u obrascu „PDV-SL-2“ kao i da ta roba nije korištena,
3. da je ukupna vrijednost robe sa PDV-om iskazana na obrascu „PDV-SL-2“ veća od 100 KM,
4. da se roba iznosi prije isteka rokaod tri mjeseca od dana isporuke (kupovine) u BiH i
5. da je original obrasca „PDV-SL-2“ ovjerio i potpisao prodavac.

Ako  su  ispunjeni  svi  uvjeti  iz članka 7. ove Instrukcije, carinska služba ovjerava obrazac „PDV-SL-2“ potpisom i pečatom u donjem lijevom kutu, te unosi datum prelaska dobara iz carinskog područja BiH. Orginalne račune i ovjeren obrazac “PDV-SL-2” carinska služba vraća kupcu-stranom državljaninu. Carinska služba zadržava za svoje potrebe presliku obrasca “PDV-SL-2”, presliku računa, kao i presliku putne isprave kupca-stranog državljanina.

Kupcu ili podnositelju zahtjeva vrši se povrat poreza na dodanu vrijednost ako u roku od tri mjeseca od dana izdavanja računa dostavi orginal obrasca “PDV-SL-2”, koji je ovjeren od strane Carinske službe, prodavcu od koga je kupljeno dobro.

Ako se ovjereni obrazac “PDV-SL-2” dostavlja poštom, kupac ili podnositelj zahtjeva dostavlja prodavcu broj računa u banci na koji će se izvršiti povrat plaćenog poreza na dodanu vrijednost.

Temeljem ovjerenog orginala obrasca “PDV-SL-2” prodavac, kada provjeri da podneseni zahtjev ispunjava uvjete za povrat poreza, vrši povrat plaćeneg poreza na dodanu vrijednost kupcu ili podnositelju zahtjeva.

Povrat poreza na dodanu vrijednost vrši se u konvertibilnim markama, gotovinskom isplatom ili uplatom na račun u banci koju navede kupac ili podnositelj zahtjeva.

Ako je isplata u gotovini prodavac je obavezan da izvrši povrat poreza na dodanu vrijednost odmah, a ako se doznačava na račun kupca ili podnositelja zahtjeva onda u roku od 15 dana od dana prijema zahtjeva.

Kupac ili podnositelj zahtjeva potpisom na ovjerenom originalu obrasca “PDV-SL-2” potvrđuje prijem vraćenog iznosa poreza na dodanu vrijednost u gotovom novcu.

## Strani državljanin je kupio automobilske gume u BiH. S obzirom da je montaža automobilskih guma besplatna, prodavac (porezni obveznik) je iste odmah montirao na automobil kupca. Strani državljanin (kupac) se obratio prodavcu zahtjevom za povrat PDV, te je prodavac uredno popunio obrazac „PDV-SL-2“. Da li strani državljanin može ostvariti pravo na povrat PDV za automobilske gume ako su iste već montirane na automobil?

Ne može se izvršiti povrat PDV za automobilske gume ako su iste već montirane na automobil, jer se iste od trenutka montiranja smatraju sastavnim dijelom tog automobila, a ne smatraju se dobrima koja se iznose u prtljagu u skladu sa člankom 3. Instrukcije, te se iste ne smatraju kao roba koja nije korištena, što znači da nije ispunjen jedan od preduvjeta da bi carinska služba izvršila ovjeru obrasca „PDV-SL-2“, te samim tim izvršio povrat PDV kako je to propisano člankom 7. stavak 1. točka 2. Instrukcije.

Nisam državljanin BiH, odnosno u pitanju je fizička osoba koja je za vas stranac, i kupio sam određenu robu, u radnji u Bijeljini, koja prelazi iznos od 100,00 KM. Zatražio sam da mi se odrade papiri za povrat PDV-a stranom državljaninu, ali od strane zaposlenih sam obaviješten da sada za njih radi određena agencija koja u njihovo ime posreduje i vraća PDV stranim državljanima i za to uzima proviziju od 40%. Obraćam Vam se za zahtevom da mi se pojasni postupak povrata PDV putem operatera.

Fizičke osobe koje nemaju stalno mjesto prebivališta u Bosni i Hercegovini imaju pravo na povrat PDV-a na robu koju kupe u Bosni i Hercegovini i iznesu je izvan Bosne i Hercegovine, osim na: mineralna ulja, alkohol i alkoholna pića i prerađevine od duhana, shodno članku 54. Zakona o porezu na dodanu vrijednost.

Člankom 97. stavak (1) Pravilnika propisano je da se Zahtjev za povrat PDV-a podnosi na obrascu „PDV-SL-2“ – zahtjev stranog državljanina za povrat, koji je otiskan uz ovaj pravilnik i čini njegov sastavni dio.

Postupak ostvarivanja prava na povrat PDV strani državljanin pokreće podnošenjem zahtjeva za povrat na obrascu “PDV-SL-2“. Obrazac “PDV-SL-2“ popunjava obveznik - prodavac, na zahtjev kupca - stranog državljanina u 3 (tri) primjerka, od kojih original i jednu presliku prodavac daje kupcu, a drugu presliku zadržava u svojoj dokumentaciji. Prodavac svojim potpisom i pečatom ovjerava obrazac “PDV-SL-2“.

Međutim, člankom 97. stavak (2) Pravilnika propisano je da izuzetno od stavka (1) ovoga članka, zahtjev za povrat PDV-a može se podnijeti i na dokumentu operatera kojeg je prodavac prije prodaje dobara ovlastio za povrat PDV-a stranom državljaninu, pod uvjetom da taj dokument sadrži sve podatke koje sadrži "PDV-SL-2" obrazac.

Operaterom se smatra osoba registrirana za plaćanje PDV-a, prijavljena UNO za obavljanje ove vrste djelatnosti, a koje posjeduje potpuni sistem za neposredno provođenje postupka povrata PDV-a stranim državljanima u elektroničkom obliku.

U skladu sa člankom 104. stavak (6) Pravilnika, ako se povrat PDV-a stranom državljaninu vrši putem operatera, shodno se primjenjuju odredbe ovog pravilnika, s tim da operater ima pravo naplatiti naknadu (proviziju), tako da stranom državljaninu vraća ukupan iznos PDV-a umanjen za iznos naknade (proviziju) operatera. Operater dostavlja prodavcu potvrdu da je izvršio povrat PDV stranom državljaninu, a prodavac doznačava povrat ukupnog iznosa PDV-a na račun operatera.

Pozitivnim zakonskim propisima iz oblasti poreza na dodanu vrijednost je dozovoljeno da se povrat poreza na dodanu vrijednost stranim državljanima može pokrenuti podnošenjem zahtjeva za povrat na obrascu “PDV-SL-2“ ili putem dokumenta operatera kojeg je prodavac prije prodaje dobara ovlastio za povrat PDV-a, dakle prodavac se može opredijeliti za bilo koji način, te ukoliko se opredijeli za operatera, taj dokument operatera treba da sadrži sve podatke koje sadrži "PDV-SL-2" obrazac. U ovom slučaju je vidljivo da se prodavac iz BiH opredjelio za operatera i da koristi usluge operatera za povrat PDV-a.

Ujedno napominjemo da ukoliko Vam carinska služba BiH utvrdi da ispunjavate uvjete za povrat, ovjeri obrazac, u konkretnom slučaju operatera, potpisom i pečatom, u tom slučaju kupac strani državljanin može ostvariti pravo na povrat plaćenog PDV-a putem operatera.

# **POREZNA FAKTURA**

## Poduzeće u svom softverskom sustavuizrađuje porezne fakture sa skeniranim potpisom ovlaštene osobe i skeniranim pečatom, te iste dostavlja kupcima. Međutim, određeni broj kupaca poduzeću vraća navedene fakture, zahtijevajući da iste budu originalno potpisane i ovjerene od strane ovlaštene osobe. Da li su navedene fakture, sa skeniranim potpisom i pečatom, ispravne sa stanovišta Zakona o porezu na dodanu vrijednost i Pravilnika o primjeni Zakona o porezu na dodanu vrijednost?

Elementi koje mora sadržavati porezna faktura propisani su člankom 107. stavak (1) Pravilnika. Navedenim člankom Pravilnika nije propisano da faktura mora sadržavati pečat i potpis, što znači da ista ne mora biti potpisana i ovjerena.

Porezni obveznik može izdavati poreznu fakturu i u elektroničkoj formi, sa skeniranim potpisom i pečatom, pod uvjetom da ista sadrži sve elemente propisane člankom 107. Pravilnika.

## Poduzeće je registrirano za prodaju polovnih vozila i rent-a car. Prilikom uvoza automobila, koji je bio namjenjen za daljnju prodaju, na isti je plaćena carina i PDV i izvršen odbitak ulaznog poreza po navedenoj osnovi. Navedeni automobil je u knjigovodstvenoj evidenciji knjižen kao roba u skladištu. Nakon nekog vremena je odlučeno da se predmetni automobil koristi u svrhe rent-a car-a u sklopu poslovanja poduzeća. Da li je za navedene svrhe potrebno izdati internu fakturu sa izlaznim PDV-om?

Shodno navedenom, interna faktura se izdaje u slučaju upotrebe dobara u vanposlovne svrhe shodno članku 109. Pravilnika, a u svezi sa člankom 5. stavak (1) Zakona. Obzirom da vi kao obveznik iznajmljujete navedene automobile, tj. koristite navedena dobra u vaše poslovne (oporezive) svrhe, shodno tome niste dužni u tom slučaju izdati internu fakturu.

## Poduzeće A koje se bavi proizvodnjom i prodajom opeke, u cilju povećanja prodaje vlastitih proizvoda sa kupcima ugovara mogućnost ostvarenja rabata ukoliko kupci ostvare kupovinu predviđene količine gotovih proizvoda i ukoliko izmire sve svoje obveze prema poduzeću A. Ukoliko kupci ostvare uvjete za ostvarenje rabata, poduzeće A kupcima izdaje knjižna odobrenja kojima ih financijski odobrava za određeni postotak, bez naknadnog izdavanja gotovih proizvoda. Ovako izdana knjižna odobrenja u svom računovodstvu knjiže se po primitku obavijesti od kupca da su umanjili svoj ulazni PDV. Pošto je uvjet za ostvarenje ovakvih rabata izmirenje obveza prema poduzeću A, knjiženjem odobrenja kupci poduzeća A dolaze u pretplatu. Da li na tako nastale pretplate treba izdati avansne fakture sa obračunatim PDV-om?

Shodno navedenom, ukoliko iznosi “pretplate” koji su kako navodite, posljedica izdavanja knjižnih odobrenja kojima se kupcima odobrava rabat nakon izvršenog prometa, neće biti vraćeni kupcima, nego će biti iskorišteni kao naknade za buduće isporuke, poduzeće je u obvezi za navedeni iznos, u smislu članka 110. stavak 1. Pravilnika poreznu fakturu sa obračunatim PDV-om, sa naznakom “faktura-avans”. U slučaju da do isporuke dođe u istom poreznom razdoblju, ne ispostavlja se “faktura-avans”, nego porezna faktura za redovitu isporuku dobara, shodno članku 110.stavak (5) Pravilnika.

**REGISTRACIJA ZA PDV I PRESTANAK REGISTRACIJE**

Da li neobveznik koji je do 30.11.2023. ostvario promet 40 000,00 KM, a tijekom prosinca 2023. godine ostvari promet u iznosu 20 000,00 KM i dalje nije obvezan da se prijavi u sustav PDV-a ?

Parlamentarna skupština Bosne i Hercegovine usvojila je Zakon o izmjeni Zakona o porezu na dodanu vrijednost, kojim se u članku 57. stavak (1) Zakona prag oporezivanja povećava sa 50.000,00 KM na 100.000,00 KM.

U „Službenom glasniku BiH“, br. 80/23 od 24.11.2023. godine objavljena je navedena izmjena zakona i ista stupa na snagu osmog dana od dana objavljivanja u Službenom glasniku, odnosno 02.12.2023. godine.

S tim u svezi, kada je u pitanju registracija obveznika napominjemo da se postupak registracije i upisa u Jedinstveni registar obveznika neizravnih poreza provodi po propisima koji važe u trenutku podnošenja zahtjeva za registraciju. Stoga, lica koja su ostvarila oporezivi promet u iznosu većem od 50.000,00 KM i podnesu zahtjev za upis i registraciju u Jedinstveni registar obveznika neizravnih poreza prije stupanja na snagu Zakona o izmjenama Zakona o PDV, postupak registracije će biti rješavan po propisima koji su važili u trenutku pokretanja istog.

Međutim, ukoliko je osoba do 30.11.2023. ostvarila promet od 40 000,00 KM, a nakon 02.12.2023. godine (nakon stupanja na snagu Zakona o izmjenama Zakona o porezu na dodanu vrijednost) ostvari promet u iznosu 20 000,00 KM, to znači da je nakon stupanja na snagu Zakona o izmjenama Zakona o porezu na dodanu vrijednost ista ostvarila promet od 60.000,00 KM, te nije prešala prag oporezivanja od 100.000,00 KM i nije dužna podnijeti zahtjev za registraciju po osnovu PDV-a.

Poslovna jedinica stranog društva na teritoriju FBiH je ostvarila prag za ulazak u sustav PDV-a, pa nas interesira na koji način istu registrirati za PDV?

Ukoliko osoba iz inozemstva vrši oporezivi promet na teritoriju BiH shodno članku 3. Zakona obveznik plaćanja PDV-a za promet izvršen u BiH je porezni zastupnik iz BiH, koga odredi osoba iz inozemstva koje vrši promet u BiH, u skladu sa člankom 13. stavak (1) točka 2. Zakona.

Za pravnu osobu koja nema sjedište u BiH, a ostvaruje oporezivi promet u BiH, nije predviđena mogućnost registracije njegove poslovne jedinice u BiH u smislu Zakona o porezu na dodanu vrijednost. Naime, poslovna jedinica nema status lica. U Jedinstveni registar obveznika neizravnih poreza po osnovi PDV upisuje se strana osoba koja imenuje poreznog punomoćnika koji ima sjedište u Bosni i Hercegovini.

Odredbama članka 60. Zakona, kao i članka 8. Pravilnika o registraciji i upisu u Jedinstveni registar obveznika neizravnih poreza, koji reguliraju registraciju osoba sa sjedištem u inozemstvu koje vrše promet dobara i usluga u Bosni i Hercegovini, nije propisan prag kao uvjet za obvezu registracije, što znači da sama činjenica da osoba sa sjedištem u inozemstvu vrši promet dobara i usluga u Bosni i Hercegovini nameće obvezu registracije putem poreznog punomoćnika.

Porezni obveznik želi da izađe iz PDV sustava iz razloga sto ne ostvaruje oporezivi promet iznad propisanog oporezivog praga od 100.000,00 KM. Da li treba podnositi zahtjev za elektronički potpis?

Porezni obveznik koji je u prethodnoj kalendarskoj godini ostvario oporezivi promet manji od zakonom propisanog praga oporezivanja, može po navedenoj osnovi podnijeti zahtjev za prestanak registracije, osim u slučaju da je registriran za dragovoljnu registraciju shodno članku 44. Zakona, a nije istekao rok od 5 godina (60 mjeseci) za koji ima obvezu plaćanja PDV- a. Uz zahtjev je dužan da dostavi detaljno objašnjenje razloga prestanka registracije s potrebnim prilozima (računovodstveni iskazi, bilanca stanja, bilanca uspjeha i sl.), popisne liste svih dobara na zalihama i kapitalnih dobara, dokaz o plaćanju pripadajuće administrativne pristojbe (10,00 KM za podnesak i 10,00 KM za izdavanje rješenja), da vrati originalno uvjerenje o registraciji koje mu je Uprava prethodno izdala, kao i da postupi prema ostalim odredbama članka 38. Pravilnika o registraciji i upisu u Jedinstveni registar obveznika neizravnih poreza.

Shodno navedenom, dok se ne donese rješenje o prestanku registracije i brisanju iz Registra, odnosno rješenje o oduzimanju ID broja, porezni obveznik koji je podnio zahtjev za prestanak registracije po osnovi ostvarenog prometa ispod praga oporezivanja, dužan je da obračunava PDV i podnosi PDV prijave u skladu sa odredbama članka 38. i 39. Zakona.

Jedan porezni obveznik – preudzetnik zatvara radnju a drugi poduzetnik u istom poslovnom prostoru će nastaviti da obavlja istu djelatnost. Porezna uprava entiteta će drugom poduzetniku dodijeliti PIB/JIB prethodnog poduzetnika koji prestaje sa radom. Na koji način izvršiti prestanak registracije za PDV prvog poduzetnika i registrirati za PDV drugog poduzetnika?

Člankom 24. stavak (2) Pravilnika o registraciji i upisu u Jedinstveni registar obveznika neizravnih poreza propisano je da osobi koja nastavlja obavljati istu djelatnost kao prethodni obveznik temeljem akta nadležnog organa u istom poslovnom prostoru i kojem je nadležna porezna uprava entiteta ili Brčko Distrikta BiH dodijelila isti PIB/JIB, UNO dodjeljuje identifikacijski broj prethodnog obveznika.

Shodno članku 28. Pravilnika u slučaju kada jedna fizička osoba - poduzetnik, registrirani obveznik PDV-a, prestane sa obavljanjem djelatnosti po rješenju nadležnog organa, a u istom poslovnom prostoru nastavlja da obavlja istu djelatnost drugi poduzetnik koji će podnijeti zahtjev za registraciju po osnovi PDV-a, a pod uvjetom da je istom nadležna porezna uprava entiteta ili Brčko Distrikta BiH dodijelila PIB/JIB prethodnog obveznika, početak registracije kod novoga PDV obveznika utvrđuje se idućeg dana u odnosu na dan prestanka registracije prethodnog obveznika. Obveznik koji prestaje sa obavljanjem djelatnosti, kao i poduzetnik koji nastavlja sa obavljanjem iste dužni su Upravi istovremeno podnijeti zahtjev za prestanak registracije, odnosno zahtjev za registraciju po osnovi PDV-a.

Shodno navedenom, kako se radi o fizičkim osobama poduzetnicima, koji su kao samostalne osobe obveznici shodno članku 12. Zakona o porezu na dodanu vrijednost, to poduzetnik koji prestaje sa radom podnosi zahtjev za prestanak registracije, a poduzetnik koji počinje sa radom podnosi zahtjev za registraciju po osnovi PDV-a. Ukoliko će novi poduzetnik nastaviti obavljati istu djelatnost kao prethodni obveznik na osnovu akta nadležnog organa u istom poslovnom prostoru i ukoliko će mu nadležna porezna uprava entiteta dodijeliti isti PIB, u tom slučaju će mu UNO dodjeliti identifikacijski broj prethodnog obveznika, a početak registracije istom će se utvrditi sljedećeg dana u odnosu na dan prestanka registracije prethodnog obveznika. U tom slučaju oba istovremeno podnose zahtjev za prestanak registracije, odnosno zahtjev za registraciju po osnovi PDV-a.